
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 705 


7 Ιουνίου 2000 


ΑΠΟΦΑΣΕΙ Σ 

Αριθ.08/Δ.Τ.Α./5125 

Κατάρτιση Οργανισμού Εσωτερικής Υπηρεσίας του Συν¬ 
δέσμου Πάρνηθας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις του άρθρου 12 του Ν.1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξειςτου Ν.2190/94 καθώς &των Π.Δ. 37α/87 
& 22/90. 

3. Τις διατάξεις των άρθρων 8 & 12 του Ν.2307/95 καθώς 
και του Ν. 2683/99. 

4. Τις διατάξεις του Ν.2503/97 άρθρο 11 παρ. 8 και άρ¬ 
θρο 18 παρ. 12. 

5. Την υπ'αριθμ. 7/99 απόφαση του Διοικητικού Συμ¬ 
βουλίου Συνδέσμου Πάρνηθας. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 5/99 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασί¬ 
ζουμε: 

Εγκρίνουμε την υπ'αριθμ. 7/99 απόφαση του Διοικητι¬ 
κού Συμβουλίου Συνδέσμου Πάρνηθας που αφορά την 
κατάρτιση του ΟΕΥ του Συνδέσμου, ως εξής: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΚΕΦΑΛΑΙΟ Α' 

ΔΙΑΡΘΡΩΣΗ 
Άρθρο 1 

Βασική Διάρθρωση Υπηρεσιών 

Ο Σύνδεσμος Δήμων και Κοινοτήτων για την προστασία 
και ανάπτυξη της Πάρνηθας διαρθρώνεται ως ακολού¬ 
θως: 

1. Υπηρεσίες Υποστήριξης του Προέδρου, του Διοικητι¬ 
κού Συμβουλίου κοίτης Εκτελεστικής Επιτροπής 


2. Διεύθυνση Διοικητικών και Οικονομικών Υπηρεσιών. 

3. Διεύθυνση Τεχνικών Υπηρεσιών, Προγραμματισμού 
και Περιβάλλοντος. 

Άρθρο 2 

Διάρθρωση Υπηρεσιών σε Τμήματα και Γραφεία 

1. Υπηρεσίες Υποστήριξης του Προέδρου, του Διοικητι¬ 
κού Συμβουλίου και Εκτελεστικής Επιτροπής. 

α) Γ ραφείο Προέδρου, 
β) Γ ραφείο Τ ύπου - Δημοσίων Σχέσεων, 
γ) Αυτοτελές Γ ραφείο Διοικητικού Συμβουλίου και Εκτε¬ 
λεστικής Επιτροπής, 
δ) Γραφείο Νομικής Υπηρεσίας, 
ε) Γ ραφείο Ειδικών Συνεργατών, 
στ) Γραφείο Ο.Τ.Α. Μελών του Συνδέσμου Δήμων και 
Κοινοτήτων για την προστασία κοίτην ανάπτυξη της Πάρ¬ 
νηθας. 

2. Διεύθυνση Διοικητικών και Οικονομικών Υπηρεσιών, 
α) Τμήμα Διοικητικών Υπηρεσιών. 

β) Τμήμα Οικονομικών Υπηρεσιών, 
γ) Αυτοτελές Γ ραφείο Μηχ/σης και Η/Υ. 

3. Διεύθυνση Τεχνικών Υπηρεσιών - Προγραμματισμού- 
Περιβάλλοντος. 

α) Τμήμα Προγραμματισμού Μελετών και Κατασκευής 
Έργων. 

β) Τμήμα Περιβάλλοντος 

γ) Γραφείο (αυτοτελές) Μηχανικού εξοπλισμού. 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΥΠΟΣΤΗΡΙΞΗΣ ΤΟΥ ΠΡΟΕΔΡΟΥ 
Άρθρο 3 

Γ ραφείου Προέδρου 

Οι αρμοδιότητες του αυτοτελούς Γ ραφείου Προέδρου 
ανάγονται αναλυτικότερα στα παρακάτω αντικείμενα: 

1. Διαθέτει γενικές γνώσεις σχετικά με τη λειτουργία 
του Συνδέσμου και τις διατάξεις που την διέπουν. 

2. Διεξάγει κάθε υπηρεσία που αναθέτει ο Πρόεδρος 
στο γραφείο αυτό και η οποία δεν ανήκει στην αρμοδιό¬ 
τητα των άλλων Υπηρεσιών του Συνδέσμου. 

3. Ενεργεί σε όλες τις φάσεις την προσωπική αλληλο¬ 
γραφία του Προέδρου. Εφαρμόζει το πρόγραμμα των 
ημερών και των ωρών που ο Πρόεδρος δέχεται διάφορες 
επιτροπές και τους πολίτες. 

4. Μεσολαβεί ανάμεσα στους υπηρεσιακούς παράγο¬ 
ντες του Συνδέσμου και τον Πρόεδρο για τον καθορισμό 
της ώρας που είναι δυνατό να πραγματοποιείται η συνερ¬ 
γασία τους, για την επίλυση υπηρεσιακών ή προσωπικών 
θεμάτων καιτην κατ ’εξαίρεση υπογραφή ορισμένων υπη¬ 
ρεσιακών εγγράφων. 

5. Διακινεί τα διάφορα έγγραφα και τους υπηρεσιακούς 
φακέλους ανάμεσα στα γραφεία και τον Πρόεδρο για 
υπογραφή. 

6. Για λογαριασμό του Προέδρου δίνει εντολές και οδη¬ 
γίες προς τον κλητήρα για την εκτέλεση της υπηρεσίας 
του, σε ότι αφορά προσωπικές εντολές αυτού. 

7. Ενημερώνει το τηρούμενο βιβλίο διατελεσάντων 
Προέδρων και Διοικητικών Συμβούλων. 

8. Ενημερώνει τον Πρόεδρο για τις παραστάσεις και τις 
υπηρεσιακές επισκέψεις που έχει προγραμματίσει να 
πραγματοποιήσει. 

9. Τηρεί και ενημερώνει το βιβλίο αποφάσεων Προέ¬ 
δρου. Σε περιπτώσεις πρόσκαιρης απουσίας του Προέ¬ 
δρου και εφόσον οι υπηρεσίες χρειάζονται την τυπική συ¬ 
ναίνεση του, επιλύει όσα από τα θέματα τρέχουσας μορ¬ 
φής είναι δυνατό να επιλυθούν με μόνη την ενημέρωση 
των Υπηρεσιών του Συνδέσμου και εφόσον αυτές δεν 
έχουν γι ’αυτή αντιρρήσεις για συγκεκριμένους λόγους. 
Σε πρώτη ευκαιρία ενημερώνεται ο Πρόεδρος για τις λύ¬ 
σεις που δόθηκαν και τους πολίτες που επέδειξαν σχετι¬ 
κό ενδιαφέρον. 

Με τον ίδιο τρόπο ενημερώνεται ο Πρόεδρος και σε όσα 
θέματα δεν ήταν δυνατόν να δοθούν άμεσες και ικανοποι¬ 
ητικές για τους πολίτες λύσεις. 

10. Αναγγέλλει στο Πρόεδρο τα πρόσωπα που τον επι¬ 
σκέπτονται στο γραφείο του. 

11. Παίρνει τα τηλεφωνήματα που απευθύνονται στο 
Πρόεδρο και αν μεν ο Πρόεδρος είναι παρών, ενημερώνει 
αυτόν αμέσως για την απευθείας επικοινωνία του. Αν ο 
Πρόεδρος απουσιάζει, τηρεί σημειώσεις στο ειδικά τη¬ 
ρούμενο βιβλίο και τον ενημερώνει γι ’αυτές σε πρώτη ευ¬ 
καιρία. 

12. Φροντίζει γενικότερα για την άμεση, κατά το δυνα¬ 
τόν, εξυπηρέτηση όλων όσων επισκέπτονται το Πρόεδρο 
στο γραφείο του. Η εξυπηρέτηση των πολιτών γενικότε¬ 
ρα, που απευθύνονται στις λοιπές Υπηρεσίες του Συνδέ¬ 
σμου για την επίλυση των προβλημάτων που τους απα¬ 
σχολούν γίνεται απευθείας απ ’αυτές χωρίς την μεσολά¬ 
βηση ή την παρεμβολή οποιουδήποτε άλλου 
υπηρεσιακού παράγοντα, πλην του προϊσταμένου της Δι¬ 
εύθυνσης. 

Άρθρο 4 

Γραφείο Τύπου - Δημοσίων Σχέσεων 

1. Μεριμνά για την προώθηση της πολιτιστικής, κοινω¬ 
νικής, ιστορικής και περιβαλλοντικής προβολής της Πάρ¬ 
νηθας και της περιοχής του Συνδέσμου. 

2. Επιμελείται και διεκπεραιώνει κάθε σχετική εργασία 
για την οργάνωση τελετών, δεξιώσεων, γευμάτων, εορ¬ 
τών, υποδοχής και ξενάγησης διαφόρων προσωπικοτή¬ 
των. Συντονίζει τις ενέργειες αυτές με άλλους φορείς της 
δημόσια διοίκησης, αν αυτό είναι ενδεδειγμένο και φο¬ 
ρείς μαζικής εκπροσώπησης ομάδων πολιτών. 

3. Ενημερώνει τους πολίτες για την αποστολή του Συν¬ 
δέσμου ως Οργανισμού Τοπικής Αυτοδιοίκησης, προ¬ 


βάλλει τις δραστηριότητες αυτού και φροντίζει για τη δη¬ 
μιουργία ενδιαφέροντος των πολιτών με σκοπό τη συνερ¬ 
γασία τους μαζί του. 

4. Προγραμματίζει εκδηλώσεις επικοινωνίας του Προέ¬ 
δρου με τους κατοίκους των ΟΤΑτου Συνδέσμου για την 
διαπίστωση των αναγκώντους καιτην καταγραφή από κο¬ 
ντά των προβλημάτων που εμπίπτουν στην αρμοδιότητα 
του Συνδέσμου. 

5. Συλλέγει τις αποστελλόμενες στο Σύνδεσμο εκδό¬ 
σεις, αξιολογεί τη χρησιμότητα τους και εισηγείται στον 
Πρόεδρο τον τρόπο της χρησιμοποίησής τους. 

6. Επιμελείται τη σύνταξη και έκδοση ενημερωτικών 
εντύπων, οργανώνει συνεντεύξεις τύπου και ενεργεί για 
την ανακοίνωση ειδήσεων και πληροφοριών που ενδιαφέ¬ 
ρουν το Σύνδεσμο με όλα τα μέσα ενημέρωσης. 

7. Παρακολουθεί τον ημερήσιο και περιοδικό Αθηναϊκό 
και τοπικό Τύπο και επιμελείται, εφόσον υπάρχει ανάγκη, 
την δημοσίευση ανάλογων απαντήσεων, συνεργαζόμενο 
προςτούτο με τις αρμόδιες υπηρεσίεςτου Συνδέσμου και 
τον Πρόεδρο. 

8. Ταξινομεί και αρχειοθετεί, στο ειδικό τηρούμενο βι¬ 
βλίο, δημοσιεύματα κάθε μορφής που αφορούν στην Το¬ 
πική Αυτ/ση γενικά αλλά και τον Σύνδεσμο ειδικά και ενη¬ 
μερώνει πάνω ο ’αυτάτον Πρόεδρο και τις αρμόδιες Υπη¬ 
ρεσίεςτου Συνδέσμου. 

9. Φροντίζει μέσο του γραφείου προμηθειών για τον 
εμπλουτισμό του Συνδέσμου με είδη διακόσμησης και με- 
γαφωνικής μετάδοσης οργανουμένων απ’ αυτόν εορτών 
και άλλων παρόμοιων εκδηλώσεων. Το τηρούμενο βιβλίο 
εθνικών εορτών περιλαμβάνει λεπτομερώς στοιχεία που 
αφορούν την διοργάνωση αυτών. 

10. Τηρεί επίσης βιβλίο επισήμων προσώπων, όπως αυ¬ 
τά καθορίζονται με κανονιστική πράξη του Διοικητικού 
Συμβουλίου, στο οποίο περιλαμβάνονται οι διευθύνσεις 
κατοικίας ή έδρας της Αρχής ή της Υπηρεσίας που εκ¬ 
προσωπούν και η ιδιότητα τους. 

11. Μεριμνά για την έγκαιρη εκτύπωση και αποστολή 
των προσκλήσεων στα πρόσωπα που καλούνται στις 
διοργανούμενες από το Σύνδεσμο εκδηλώσεις. 

12. Μεριμνά για την κατάλληλη διακόσμηση του Κατα¬ 
στήματος του Συνδέσμου και των αιθουσών αυτού, ή 
οποιουδήποτε άλλου χώρου κατά τις διοργανούμενες 
από το Σύνδεσμο τελετές γενικά. 

13. Ενημερώνει το Πρόεδρο για τις διάφορες γιορτές 
γενικά και δεξιώσεις που οργανώνονται από οποιοσδήπο¬ 
τε άλλες Αρχές, Σωματεία, Οργανώσεις, Συλλόγους και 
άλλους συλλογικούς φορείς και έχει κληθεί να παραστεί. 

14. Προβαίνει στις αναγκαίες υπηρεσιακές ενέργειες 
και εισηγείται τις απαιτούμενες διαδικασίες για την απο¬ 
νομή τιμητικών διακρίσεων (διπλωμάτων επίτιμων δημο¬ 
τών, μεταλλίων της πόλης κ.τλ.), ενημερώνοντας το τη¬ 
ρούμενο για το σκοπό αυτό ειδικό βιβλίο. 

15. Συντάσσει και εισηγείται την ψήφιση του ειδικού κα¬ 
νονισμού απονομής τιμητικών διακρίσεων του Συνδέ¬ 
σμου. 

16. Οργανώνει τις διάφορες πνευματικές και πολιτιστι¬ 
κές εκδηλώσεις του Συνδέσμου και μεριμνά για την προ¬ 
βολή και αξιοποίηση τους. 

17. Μεριμνά για την έγκαιρη ψήφιση των πιστώσεων 
που αναφέρονται για την πραγματοποίηση όλωντωνπρο- 
αναφερόμενων δραστηριοτήτων του Συνδέσμου καιεφό- 

σον κρίνεται επωφελές διαχειρίζεται αυτές, σύμφωνα με 
τις διατάξεις του περί λογιστικού των δήμων διατάγμα¬ 
τος. 

18. Ενεργεί κάθε τι που εξυπηρετεί και προάγει τη λει¬ 
τουργική σύνδεση του Συνδέσμου με όλους τους Συλλο¬ 
γικούς φορείς της Περιφέρειάς του (Σωματεία κάθε εί¬ 
δους, Συλλόγους, επαγγελματικές συντεχνίες, συνδικα¬ 
λιστικές ενώσεις κτλ.), που εδρεύουν στους ΟΤΑ που 
συγκροτούν τον Σύνδεσμο με σκοπό την αξιοποίηση της 
συλλογικής συμμετοχής στον εντοπισμό, την αντιμετώπι¬ 
ση καιτηνεπίλυσητωνπροβλημάτωνπου απασχολούντο 
Σύνδεσμο και τους κατοίκους του και ακόμη την παροχή 
βοήθειας και συμπαράστασης ο ’αυτούς. 

19. Μεριμνά για την έγκαιρη ψήφιση των πιστώσεων 
που πιθανώς να απαιτούνται για την ενίσχυση τους από το 
Σύνδεσμο και εισηγείται στον Πρόεδρο τον ειδικό λόγο 
και το ανάλογο ύψος αυτών. 

Άρθρο 5 

Γραφείο Διοικητικού Συμβουλίου 
και της Εκτελεστικής Επιτροπής 

1. Μεριμνά για την ενημέρωση των εκλεγομένων Διοι¬ 
κητικών Συμβούλων σε σχέση με την ορκωμοσία τους και 
την εγκατάσταση τους στο Σύνδεσμο. 

2. Μεριμνά για τη συγκρότηση του Διοικητικού Συμβου¬ 
λίου σε Σώμα και την εκλογή των μελών της Εκτελεστικής 
Επιτροπής. 

3. Συνεργάζεται με τον Πρόεδρο του Διοικητικού Συμ¬ 
βουλίου για τον καθορισμό των θεμάτων που συζητούνται 
στις συνεδριάσεις του Διοικητικού Συμβουλίου και της 
Εκτελεστικής Επιτροπής. 

4. Συγκεντρώνει τους φακέλους των θεμάτων μετά συ- 
νοδεύοντα αυτά δικαιολογητικά, καθώς και τις πάνω ο 
’αυτά εισηγήσεις των εντεταλμένων διοικητικών οργάνων 
του Συνδέσμου, τους οποίους θέτει υπόψη των ενδιαφε¬ 
ρομένων Διοικητικών Συμβούλων για ενημέρωση τους. 

5. Συντάσσει και κοινοποιεί με τον κλητήρα του Συνδέ¬ 
σμου την ημερήσια διάταξη των προς συζήτηση θεμάτων 
του Διοικητικού Συμβουλίου και της Εκτελεστικής Επι¬ 
τροπής, σύμφωνα με τις διατάξεις του κανονισμού λει¬ 
τουργίας του Διοικητικού Συμβουλίου και του Δημοτικού 
και Κοινοτικού Κώδικα. 

6. Τηρεί τα πρακτικά των συνεδριάσεων του Διοικητικού 
Συμβουλίου στο ειδικό βιβλίο πρακτικών, ως και το βιβλίο 
συνεδριάσεων και αποφάσεων της Εκτελεστικής Επιτρο¬ 
πής. Εφόσον τα πρακτικά καταρτίζονται με τη χρήση μα- 
γνητοφωνικής συσκευής, τηρεί με κανονική σειρά, αρίθ¬ 
μηση και θεώρηση, τα φύλλα χάρτου στα οποία περιέχο- 
νται τα απομαγνητοφωνημένα κείμενα τα οποία και 
βιβλιοδετεί στο τέλος κάθε χρόνου. 

7. Τηρεί και διαφυλάσσει, από απώλεια ή φθορά, τα 
πρακτικά και τις αποφάσεις του Διοικητικού Συμβουλίου 
και της Εκτελεστικής Επιτροπής σε ειδικό αρχείο για την 
ασφάλεια του οποίου είναι υπεύθυνο. 

8. Φροντίζει για την υπογραφή καιτην επικύρωση μετον 
τρόπο που προβλέπεται από τον Ειδικό Κανονισμό λει¬ 
τουργίας του Δ.Σ. τόσο των πρακτικών αυτού όσο και των 
αποφάσεων της Εκτελεστικής Επιτροπής. 

9. Εφόσον τα πρακτικά τηρούνται με το σύστημα της 
μαγνητοφώνησης, μαζί με την ημερήσια διάταξη της συ¬ 
νεδρίασης, αποστέλλεται και αντίγραφο των προηγούμε¬ 
νων μη επικυρωμένων πρακτικών για μελέτη και ενημέ¬ 


ρωση ώστε να διευκολύνεται η διαδικασία της επικύρω¬ 
σης. 

10. Συνεργάζεται με το δικηγόρο του Συνδέσμου για την 
έγκαιρη προσκόμιση από αυτόντων γνωμοδοτήσεων που 
του έχουν ζητηθεί για την ενημέρωση του Διοικητικού 
Συμβουλίου και της Εκτελεστικής Επιτροπής. 

11. Έχει κατά κύριο λόγο την αρμοδιότητα, τηρούμενης 
και της προβλεπόμενης διαδικασίας, να ασκεί με ένατων 
υπαλλήλωντου τα καθήκοντα του ειδικού γραμματέα του 
Διοικητικού Συμβουλίου, εφόσον η αρμοδιότητα αυτή δεν 
ασκείται από το Διευθυντή του Συνδέσμου. 

12. Παρέχει προς τα μέλη του Διοικητικού Συμβουλίου 
και της Εκτελεστικής Επιτροπής κατά την συνεδρίαση αλ¬ 
λά και εκτός αυτής, τις πληροφορίες σχετικά με τους κα¬ 
νόνες που διέπουντη λειτουργία των οργάνων στα οποία 
ανήκουν. 

13. Μεριμνά για τη δημοσίευση των αποφάσεων που 
παίρνονται, μετοντρόποπου ορίζεται κάθε φορά και ανά¬ 
λογα με την περίπτωση από το Δημοτικό και Κοινοτικό 
Κώδικα και τις άλλες διατάξεις. 

14. Υποβάλλει αντίγραφα των αποφάσεων στην αρμό¬ 
δια για τον έλεγχο αυτών Διοικητική Αρχή. 

15. Ενημερώνει ανελλιπώς το τηρούμενο από αυτό ευ¬ 
ρετήριο των αποφάσεων του Διοικητικού Συμβουλίου και 
της Εκτελεστικής Επιτροπής και παρακολουθεί την έκβα¬ 
ση της διοικητικής περαίωσής τους. 

16. Κοινοποιεί τις αποφάσεις του Διοικητικού Συμβουλί¬ 
ου και της Εκτελεστικής Επιτροπής καθώς και τα κυρωτι¬ 
κά αυτών έγγραφα της αρμόδιας Διοικητικής Αρχής στις 
αρμόδιες για την εκτέλεση τους υπηρεσίες του Συνδέ¬ 
σμου. 

17. Εκδίδει αντίγραφα των αποφάσεων του Διοικητικού 
Συμβουλίου και της Εκτελεστικής Επιτροπής και τα επι¬ 
κυρώνει, ύστερα από ειδική προς τούτο εξουσιοδότηση 
του Προέδρου, μόνο αν πρόκειται να χρησιμοποιηθούν 
για την εξυπηρέτηση της υπηρεσίας. 

18. Τηρεί βιβλίο των ερωτήσεων και επερωτήσεων που 
καταθέτουν τα μέλη του Διοικητικού Συμβουλίου στο 
Προεδρείο. 

19. Τηρεί επίσης βιβλίο των επιτροπών που συγκροτού¬ 
νται από το Διοικητικό Συμβούλιο. 

20. Διαβιβάζει σε αυτές τους φακέλους των θεμάτων 
που παραπέμπονται για μελέτη και επιμελείται, συνεργα- 
ζόμενο με τα μέλη αυτών, για τη λειτουργία τους. 

21. Τηρεί τα πρακτικά των συνεδριάσεων τους. Συντάσ¬ 
σει τα οριστικά κείμενα των προτάσεων και των γνωμοδο¬ 
τήσεων αυτών, εκτός αν η ευθύνη αυτή αναλαμβάνεται 
από τα μέλη τους. Συνεργάζεται μετον Πρόεδρο του Διοι¬ 
κητικού Συμβουλίου για την εισαγωγή τους προς συζήτη¬ 
ση στο Διοικητικό Συμβούλιο. 

22. Φροντίζει για τη λειτουργικότητα και την ευπρεπή 
εμφάνιση της αίθουσας συνεδριάσεων του Διοικητικού 
Συμβουλίου και της Εκτελεστικής Επιτροπής, ιδιαίτερα 
κατά το χρόνο της πραγματοποίησης των συνεδριάσεων 
τους, εξασφαλίζοντας τις κατάλληλες συνθήκες για την 
παρακολούθηση τους από το κοινό. 

23. Εκτελεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι έχει 
σχέση με τη λειτουργία του Διοικητικού Συμβουλίου και 
της Εκτελεστικής Επιτροπής. 

24. Φροντίζει για τον εμπλουτισμό της βιβλιοθήκης του 
Διοικητικού Συμβουλίου με εκδόσεις που αφορούν την 

Τοπική Αυτοδιοίκηση και θέτει στη διάθεση των Συμβού¬ 
λων, Επιτροπών και Υπηρεσιών του Συνδέσμου τα βιβλία, 
περιοδικά κτλ. που τους ενδιαφέρουν. 

Άρθρο 6 

Γραφείο Νομικής Υπηρεσίας 

1. Με επικεφαλής το δικηγόρο του Συνδέσμου παρακο¬ 
λουθεί και διεκπεραιώνει όλες τις δικαστικές υποθέσεις 
του και τις υποθέσεις που απαιτούν για τη στήριξη τους 
και την επιτυχή έκβαση τους.. 

2. Έχει διοικητική εξάρτηση μόνο από το Πρόεδρο και 
σε περίπτωση απουσίας του από το νόμιμο αναπληρωτή 
του. 

Σε θέματα που η αρμοδιότητα τους έχει νόμιμα μεταβι¬ 
βαστεί στον Αντιπρόεδρο, την προς αυτόν διοικητική δι¬ 
καιοδοσία ασκεί ο Αντιπρόεδρος. 

3. Οι διατάξεις του Ν.1093 /80 "περί τροποποιήσεως 
διατάξεων του Κώδικα περί δικηγόρων (Ν.Δ3026/54) και 
άλλων μερικών διατάξεων" εφαρμόζονται για τη μηνιαία 
αντιμισθία από το Σύνδεσμο. 

4. Ο δικηγόρος του Συνδέσμου είναι υποχρεωμένος σε 
παροχή υπηρεσιών στα γραφεία του Συνδέσμου, τις ερ¬ 
γάσιμες μέρες και ώρες, κατά τις οποίες δεν υπάρχει ανά¬ 
γκη παράστασης του, για υποθέσειςτου Συνδέσμου ενώ¬ 
πιον δικαστικών ή διοικητικών αρχών. 

5. Ο δικηγόρος του Συνδέσμου οφείλει να παρίσταται 
στις συνεδριάσεις του Διοικητικού Συμβουλίου και της 
Εκτελεστικής Επιτροπής όσες φορές συζητούνται θέμα¬ 
τα για τα οποία υπάρχει ανάγκη ειδικής ενημέρωσης αυ¬ 
τών, καλούμενος προς τούτο με έγγραφη ή και προφορι¬ 
κή πρόσκληση. 

6. Τηρεί αρχείο των υποθέσεων που χειρίζεται και των 
γνωμοδοτήσεων που εκδίδει. 

7. Τηρεί και ενημερώνει τον διαρκή Κώδικα Νομοθεσίας 
(Ραπτάρχη) ή οποιοδήποτε νομικό βοήθημα προμηθεύε¬ 
ται ο Σύνδεσμος για την διευκόλυνση της δουλειάς του. 

6. Επίσης τηρεί αρχείο της εγκυκλιακής νομολογίας πά¬ 
νω σε θέματα της αρμοδιότητας του. 

7. Συντάσσει τα σχέδια όλων των πράξεων συμφωνίας 
που ενεργεί ο Σύνδεσμος με οποιαδήποτε πρόσωπα, φυ¬ 
σικά ή νομικά, που αναφέρονται σε πωλήσεις, μισθώσεις, 
εκμισθώσεις. 

8. Επεξεργάζεται σε τελική φάση, τα από τις άλλες υπη¬ 
ρεσίες του Συνδέσμου συντασσόμενα σχέδια συμφω¬ 
νιών, διακηρύξεων, κανονιστικών εισπράξεων κτλ. που 
ανάγονται στον κύκλο αρμοδιότητας του. 

11. Τηρεί ειδικό πρωτόκολλο εισερχομένων δικαστικών 
εγγράφων ως και των επισυναπτόμενων σ ’αυτά στοιχεί¬ 
ων. 

12. Είναι υπεύθυνος σε ότι αφορά την προστασία της 
ακίνητης ς περιουσίας, από νομική άποψη. 

13. Μελετά, ερευνά και εδραιώνει νομικά κάθε υπόθεση 
που είναι συνδεδεμένη με τα συμφέροντα του Συνδέ¬ 
σμου. 

14. Γνωμοδοτεί σε κάθε νομικό θέμα που θα αφορά τη 
λειτουργία των Υπηρεσιών του Συνδέσμου ύστερα από 
ερώτημα που του υποβάλλει ο Πρόεδρος ή οι προϊστάμε¬ 
νοι των Υπηρεσιών. 

15. Εισηγείται την ανάθεση υποθέσεων του Συνδέσμου 
σε δικηγόρους παρ’ Εφέτες ή παρ’ Αρείω Πάγω αναλό- 


γως, εφόσον τούτο κρίνεται αναγκαίο και επιτρέπεται. 

16. Εκτός των παραπάνω αρμοδιοτήτων ο δικηγόρος 
επιλαμβάνεται και των εξής υποθέσεων: 

α) Επί απαλλοτριώσεων γενικώς επιλαμβάνεται των δι¬ 
καστικών και εξώδικων υποθέσεων που έχουν σχέση με 
την εφαρμογή της νομοθεσίας επ’ αυτών και έχουν ανά¬ 
γκη νομικής υποστηρίξεως προς το συμφέρον του Συν¬ 
δέσμου (κήρυξη απαλλοτριώσεων, καθορισμός προσω¬ 
ρινής ή οριστικής τιμής μονάδας, αναγνώριση δικαιού¬ 
χων, συντέλεση απαλλοτριώσεως, γνωμοδοτήσεις κτλ) 

β) Επί των μισθώσεων επιλαμβάνεται υποθέσεων που 
έχουν σχέση με την περιουσία του Συνδέσμου και απαι¬ 
τούν δικαστικές και εξώδικες ενέργειες για την διασφάλι¬ 
ση, προστασία, επαύξηση κτλ., όπως αναπροσαρμογές 
μισθώσεων, εξώσεις, εκτέλεση αποφάσεων αυτών, διεκ- 
δικητικές αγωγές, ασφαλιστικά μέτρα νομής, αναγνωρι¬ 
στικές αγωγές, συμβάσεις καταστημάτων ή κατοικιών, 
καταγγελίες συμβάσεων κτλ. καθώς και σχετικών γνωμο¬ 
δοτήσεων. 

γ) Επί φορολογικών υποθέσεων επιλαμβάνεται διαφο¬ 
ρών που προκύπτουν από την εφαρμογή της κειμένης νο¬ 
μοθεσίας, περί προσόδων Δήμων και Κοινοτήτων, καθώς 
και υποθέσεων που ανακύπτουν από την εφαρμογή της 
περί εισπράξεως των ως άνω εσόδων νομοθεσίας και πα¬ 
ρέχει σχετικές γνωμοδοτήσεις. 

δ) Για νομιμοποιήσεις συμβάσεων κτλ., επιλαμβάνεται 
υποθέσεων που αφορούν τον έλεγχο αυτών των συμβαλ- 
λομένων με το Σύνδεσμο στις καταρτιζόμενες εκάστοτε 
συμβάσεις προμήθειας, καθώς και την επίλυση των δια¬ 
φορών που αναφύονται από την τήρηση των όρων των 
συμβάσεων και διαγωνισμών, καθώς και των σχετικών 
γνωμοδοτήσεων. 

ε. Επί εργατικών διαφορών επιλαμβάνεται υποθέσεων 
που ανακύπτουν από την εφαρμογή της κειμένης νομο¬ 
θεσίας, στα πολιτικά ή διοικητικά δικαστήρια, και παρέχει 
σχετικές γνωμοδοτήσεις. 

Άρθρο 7 

Γ ραφείο Ειδικών Συνεργατών 

Τα αντικείμενα που αφορούν: Παροχή συμβουλών, γνω¬ 
μών και εξειδικευμένων εισηγήσεων επί διοικητικών κ.λπ. 
θεμάτων, στον Πρόεδρο, Αντιπρόεδρο, Διοικητικό Συμ¬ 
βούλιο, Εκτελεστική Επιτροπή. (Τα καθήκοντα του Ειδι¬ 
κού Συνεργάτη είναι επιτελικά και όχι αποφασιστικής αρ¬ 
μοδιότητας). 

Άρθρο 8 

Γ ραφείο ΟΤΑ Μελών του 
ΣυνδέσμουΔήμων και Κοινοτήτων 
για την προστασία και την ανάπτυξη της Πάρνηθας 

Οι αρμοδιότητες του Γ ραφείου ΟΤΑ - Μελών του Συν¬ 
δέσμου είναι οι ακόλουθες: 

1. Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά) 

2. Ενημέρωση Προέδρου καιΔ.Σ. για άλατα θέματα συ¬ 
νεργασίας των ΟΤΑ μελών του Συνδέσμου 

3. Συνεργασία με το Τμήμα Οικονομικών Υπηρεσιών για 
θέματα οικονομικής διαχείρισης 

4. Συνεργασία με τις υπηρεσίεςτων ΟΤΑ μελώντου Συν¬ 
δέσμου για τα θέματα λειτουργίας του Συνδέσμου. 

ΚΕΦΑΛΑΙΟ Γ' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ 
Άρθρο 9 

Διεύθυνση Διοικητικών και Οικονομικών Υπηρεσιών 

Οι αρμοδιότητες της Διεύθυνσης Διοικητικών και Οικο¬ 
νομικών Υπηρεσιών, ανάγονται αναλυτικότερα στα παρα¬ 
κάτω αντικείμενα, που κατανέμονται στα Τμήματα αυτής 
και τα αυτοτελή γραφεία κάθε τμήματος: 

1) Τμήμα Διοικητικών Υπηρεσιών 

α. Γραφείο προσωπικού 

1. Συντάσσειτον Οργανισμό Εσωτερικής Υπηρεσίας και 
εισηγείται ιεραρχικά τις τροποποιήσεις καθώς και τις 
προσαρμογές αυτού στις ισχύουσες κάθε φορά σχετικές 
διατάξεις. 

2. Ενεργεί τις διαδικασίες για τις προσλήψεις όλου του 
προσωπικού του Συνδέσμου. 

3. Διεξάγει όλες τις υπηρεσιακές υποθέσεις που αφο¬ 
ρούν στα θέματα του τακτικού και του με σχέση εργασίας 
Ιδιωτικού Δικαίου προσωπικού του, π.χ. μεταβολές στην 
υπηρεσιακή του κατάσταση (προαγωγές, εντάξεις, επα¬ 
νεντάξεις, μετατάξεις, μετακινήσεις, αποσπάσεις, μετα¬ 
θέσεις, μονιμοποιήσεις, αναγνώριση προϋποθέσεων για 
παροχές, χορήγηση αδειών, εφαρμογή του πειθαρχικού 
δικαίου, τακτοποίηση ασφαλιστικών ζητημάτων γενικώς, 
λύση υπαλληλικής ή οποιοσδήποτε σχέσης εργασίας γε¬ 
νικότερα κλπ.) κοινοποιώντας τις εκδιδόμενες διοικητικές 
πράξεις στα αρμόδια όργανα και υπηρεσίες. 

4. Τηρεί ενημερωμένους ατομικούς φακέλους (για το με 
σχέση εργασίας Ιδιωτικού Δικαίου προσωπικό) .Τους ατο¬ 
μικούς υπηρεσιακούς φακέλους για το με σχέση Δημοσί¬ 
ου Δικαίου προσωπικό του Συνδέσμου, τηρεί και ενημε¬ 
ρώνει ο Προϊστάμενος του Τμήματος Διοικητικών Υποθέ¬ 
σεων. 

5. Τηρεί μητρώα των τακτικών υπαλλήλων και του προ¬ 
σωπικού με σχέση εργασίας ιδιωτικού δικαίου. 

6. Τηρεί διαρκώς ενημερωμένο πίνακα που εμφανίζει 
την οργανική διάρθρωση των Υπηρεσιών του Συνδέσμου 
και την κατανομή του προσωπικού στις αντίστοιχες θέ¬ 
σεις. 

7. Συντάσσειτους πίνακες αρχαιότητας των υπαλλήλων 
ή άλλους παρεμφερείς πίνακες εφόσον συντρέχει τέτοια 
περίπτωση. 

8. Συντάσσει τα απαιτούμενα πιστοποιητικά, συγκε¬ 
ντρώνει τα απαραίτητα δικαιολογητικά και προέρχεται 
στις αναγκαίες για την απονομή της σύνταξης και του μη¬ 
νιαίου ισοβίου βοηθήματος του ΤΑΔΚΥ στους τακτικούς 
υπαλλήλους του Συνδέσμου. 

9. Μεριμνά για την εφαρμογή των διατάξεων που αφο¬ 
ρούν την υπηρεσιακή γενικά κατάσταση του εν ενεργεία 
προσωπικού (τακτικού και με σχέση εργασίας Ιδιωτικού 
Δικαίου). 

10. Ανακοινώνει στο προσωπικό τις εγκύκλιες διαταγές 
και αποφάσεις του Προέδρου τις αναφερόμενες στην κα¬ 
τάσταση του προσωπικού και στη λειτουργία των Υπηρε¬ 
σιών. 

11. Ανακοινώνει στο προσωπικό το ισχύον κάθε φορά 
ωράριο εργασίας και επιβλέπει με προσωπική του ευθύνη 
την ακριβή τήρησή του. 

12. Γνωστοποιεί στους υπαλλήλους και το εργατοτεχνι- 
κό προσωπικό του Συνδέσμου τις ανατιθέμενες σ ’αυτούς 
υπηρεσίες σε τυχόν μη εργάσιμες ημέρες και ώρες. 


13. Συντάσσει μισθοδοτικές καταστάσεις για όλο το 
προσωπικό με βάση παραστατικά στοιχεία που παίρνει, 
για μεν το υπαλληλικό προσωπικό από το τηρούμενο βι¬ 
βλίο παρουσίας, για δε το εργατοτεχνικό προσωπικό επί¬ 
σης από καταστάσεις που συντάσσει το αρμόδιο γραφείο 
Τεχνικής Υπηρεσίας βασιζόμενες στις κάρτες παρουσίας 
του χρησιμοποιούμενου ωρολογίου. 

14. Μεριμνά για την τακτική και έγκαιρη πληρωμή των 
κάθε είδους αποδοχών του προσωπικού του Συνδέσμου. 

15. Επιμελείται της διαδικασίας παρακράτησης και 
απόδοσης υπέρ τρίτων κρατήσεων και ασφαλιστικών ει¬ 
σφορών επί της μισθοδοσίας του προσωπικού, της ενη¬ 
μέρωσης των ασφαλιστικών βιβλιαρίων κτλ. 

16. Επιμελείται τη διαδικασία για την παρακράτηση και 
απόδοση των επιβαλλομένων στο προσωπικό προστίμων. 

17. Προμηθεύεται και επικολλά τα ένσημα του ΙΚΑ στα 
βιβλιάρια των ασφαλισμένων εργατών και υπαλλήλων 
εφόσον συντρέχει περίπτωση. 

18. Επιμελείται κάθε τι που ανάγεται στη σύνταξη των 
εκθέσεων υπηρεσιακής ικανότητας του υπαλληλικού και 
εργατοτεχνικού προσωπικού του Συνδέσμου γενικώς και 
επιλαμβάνεται την αρχειακή ταξινόμηση τους. 

19. Κοινοποιεί στο γραφείο εκκαθάρισης δαπανών όλες 
τις επερχόμενες στους υπαλλήλους και το εργατοτεχνικό 
προσωπικό μισθολογικές μεταβολές. 

17. Εισηγείται ιεραρχικά κάθε θέμα που έχει σχέση με 
το προσωπικό του Συνδέσμου γενικώς, τη διάρθρωση των 
Υπηρεσιών, τις αρμοδιότητες, τα καθήκοντα και φυσικά 
τον Οργανισμό Εσωτερικής Υπηρεσίας του Συνδέσμου . 

18. Ύστερα από συνεννόηση με τον Πρόεδρο και τον 
Προϊστάμενο του Τμήματος, πληροφορείτο Υπηρεσιακό 
Συμβούλιο για κάθε υπόθεση που ανήκει στην αρμοδιό¬ 
τητα του, προβαίνει στις ενδεικνυόμενες ενέργειες πάνω 
στις απ ’αυτό εκδιδόμενες γνωμοδοτήσεις ή αποφάσεις 
και εισηγείται αναλόγως στον Πρόεδρο, ενημερώνοντας 
περί των εισηγήσεών του αυτών τον Προϊστάμενο του 
Τμήματος. 

22. Διεξάγει κάθε εργασία και εκδίδει τα δικαιολογητικά 
που απαιτούνται γιατην απονομή σύνταξης, βοηθήματος, 
αποζημίωσης ή επιδομάτων στο προσωπικό του Συνδέ¬ 
σμου γενικά. 

23. Συντάσσει και τηρεί σε ειδικό αρχείο τις συμβάσεις 
του προσωπικού του Συνδέσμου με σχέση εργασίας Ιδιω¬ 
τικού Δικαίου. 

β. Γ ραφείο Ειδικών Προγραμμάτων 

1. Μεριμνά για την εφαρμογή των ειδικών προγραμμά¬ 
των, πολιτιστικών, αστικών, αθλητικών, λαϊκής εκπαίδευ¬ 
σης κτλ. 

2. Ενεργεί γιατην εξασφάλιση των απαραίτητων χώρων 
όπου τούτο κρίνεται αναγκαίο, για τη στέγαση των συνα¬ 
φών δραστηριοτήτων, και εφαρμόζει τις νόμιμες διαδικα¬ 
σίες για τις τυχόν αναγκαίες μισθώσεις. 

3. Συνεννοείται με τους αρμόδιους φορείς του Δημοσί¬ 
ου Τομέα για την καλύτερη λειτουργία τους και την επί¬ 
τευξη του προορισμού τους. 

4. Ενημερώνει τον Πρόεδρο πάνω στα προβλήματα που 
υπάρχουν ή που δημιουργούνται στην εφαρμογή των ως 
άνω προγραμμάτων και εισηγείται τις προς το συμφέρον 
του Συνδέσμου και του σκοπού των προγραμμάτων ενδε- 
δειγμένες λύσεις. 

5. Τηρεί ειδικό αρχείο σε ότι αφορά τα προγράμματα και 
τα πρόσωπα εξυπηρέτησης τους. 




9480 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


6. Μεριμνά για τον εξοπλισμό των χρησιμοποιούμενων 
χώρων με τα απαραίτητα έπιπλα, είδη, σκεύη και όργανα, 
καθώς και με το αναγκαίο υλικό για την απρόσκοπτη λει¬ 
τουργία τους και ενεργεί τις απαιτούμενες τις για το σκο¬ 
πό αυτό απαραίτητες προμήθειες. 

7. Εισηγείται εγκαίρως την ψήφιση των αναγκαίων πι¬ 
στώσεων του προϋπολογισμού για την εξυπηρέτηση του 
άνω σκοπού (παροχές και δαπάνες). 

8. Μεριμνά για την πρόσληψη του απαραίτητου ειδικού 
προσωπικού και τη σύναψη των μετ’ αυτού εργασιακών 
συμβάσεων, εφόσον αυτό εμπίπτει στην αρμοδιότητα του 
Συνδέσμου. 

9. Μεριμνά για την έγκαιρη καταβολή των μισθωμάτων 
καιτων αποδοχώντου προσωπικού που προσλαμβάνεται. 

10. Επίσης, μεριμνά για την εξασφάλιση απρόσκοπτων 
συνθηκών λειτουργίας των προγραμμάτων στους χώ¬ 
ρους εφαρμογής τους (καθαριότητα, φωτισμός, ελαιο¬ 
χρωματισμός κ.τλ.) σε όσες περιπτώσεις αυτά δεν είναι 
ενταγμένα σε γενικότερα προγράμματα άλλων υπηρε¬ 
σιών του δημοσίου τομέα. 

11. Συνεννοείται μετά αρμόδια όργανα (π.χ. Διευθυντές 
σχολείων) για την παραχώρηση των αναγκαίων αιθουσών 
και την εξασφάλιση της απρόσκοπτης χρήσης τους. 

12. Μεριμνά για τη σύσταση και λειτουργία τυχόν προ- 
βλεπόμενων επιτροπών. 

13. Μεριμνά για τη γνωστοποίηση των προγραμμάτων 
στους κατοίκους του Συνδέσμου και ενεργεί τις εγγρα¬ 
φές των ενδιαφερομένων σε αυτά. 

14. Φροντίζει για την πραγματοποίηση επιχορηγήσεων 
προς το Σύνδεσμο από μέρους των αρμοδίων φορέων. 

15. Συνεργάζεται με την αρμόδια υπηρεσία της Περιφέ¬ 
ρειας και με οποιαδήποτε άλλη ειδική υπηρεσία, ανα¬ 
πτύσσοντας τις προτάσεις του Συνδέσμου για τον καλύ¬ 
τερο προγραμματισμό των ως άνω προγραμμάτων. 

16. Φροντίζει γενικά για την αξιοποίηση του θεσμού των 
ειδικών προγραμμάτων στον Σύνδεσμο με σκοπό την πα¬ 
ροχή προς τους πολίτες πλήρους συμπαράστασης και 
παροχής εφοδίων για την καλυτέρευση των συνθηκών 
διαβίωσης τους. 

γ. Γραφείο Γραμματείας 

1. Χαρακτηρίζει με τα στοιχεία των φακέλων του αρχεί¬ 
ου, πρωτοκολλεί, διεκπεραιώνει και αρχειοθετεί την αλ¬ 
ληλογραφία που του παραδίνεται από τον Διευθυντή των 
υπηρεσιών. 

2. Στην έννοια του όρου "διεκπεραιώνει" περιλαμβάνε¬ 
ται και η υποχρέωση παράδοσης των διαφόρων εγγρά¬ 
φων στα αρμόδια γραφεία για ενέργεια, μαζί με τα σχετι¬ 
κά τους, όπου αυτά αφορούν τρέχουσες ή σε εκκρεμότη¬ 
τα υποθέσεις του Συνδέσμου. 

3. Αναθέτει στον κλητήρα την παράδοση της αποστελ- 
λόμενης αλληλογραφίας του Συνδέσμου στο Ταχυδρο¬ 
μείο ή την επίδοση διαφόρων εγγράφων στους ενδιαφε¬ 
ρομένους γι ’αυτά, μέσα και έξω από τη δημοτική περιφέ¬ 
ρεια, την εντολή όμως για την μετακίνηση του την παίρνει 
τελικά από τον Προϊστάμενο του Τμήματος. 

4. Μεριμνά για την επίδοση στους πολίτες ή κατοίκους 
γενικότερα, εγγράφων ή ανακοινώσεων που διαβιβάζο¬ 
νται γι ’αυτό το σκοπό στο Σύνδεσμο. 

5. Προβαίνει στην ανάρτηση στο πλαίσιο των δημοσίων 
ανακοινώσεων όλων των για το σκοπό αυτό επιδιδόμενων 
στο Σύνδεσμο αποφάσεων, κλήσεων, προγραμμάτων 
κτλ., με την υποχρέωση έγκαιρης συλλογής αυτών σε εύ¬ 


λογο χρόνο αρχειοθέτησης τους και καταστροφής τους, 
τηρούμενης προς τούτο της καθορισμένης διαδικασίας. 

6. Έχει την ευθύνη της διαφύλαξης διασφάλισης των 
αρχείωντου Συνδέσμου καιτην καλή διατήρηση των οποί¬ 
ων φροντίζει με ιδιαίτερη επιμέλεια. 

7. Εκδίδει και υπογράφει, εφόσον περί αυτού υπάρχει η 
συναίνεση του Προέδρου, τα αιτούμενα αντίγραφα εγ¬ 
γράφων στοιχείων που φυλάσσονται στο γενικό αρχείο 
του Συνδέσμου. 

8. Εφόσοντα διεκπεραιούμενα έγγραφα αφορούν υπο¬ 
θέσεις των οποίων οι φάκελοι τηρούνται από τα επί μέ¬ 
ρους γραφεία που τις χειρίζονται, τα σχέδια αυτών παρα- 
δίδονται στα γραφεία αυτά ευθύς μετά τη διεκπεραίωση 
των πρωτοτύπων. 

9. Τηρεί, φυλάσσει και χειρίζεται υπεύθυνα τη στρογγυ¬ 
λή σφραγίδα του Συνδέσμου. 

10. Τηρεί, συντηρεί και ενημερώνει την εσωτερική βι¬ 
βλιοθήκη του Συνδέσμου. 

11. Στο γραφείο αυτό δακτυλογραφούνται όλα τα έγ¬ 
γραφα του Συνδέσμου, με απόφαση του Προέδρου η 
δουλειά αυτή, για κάθε Τμήμα ή Γ ραφείο χωριστά, είναι 
δυνατό να ανατίθεται σε συγκεκριμένο υπάλληλο που δι¬ 
οικητικά ανήκει ο αυτό. 

12. Επίσης, στην αρμοδιότητα του γραφείου υπάγεται η 
ευθύνη για τη χρήση και διαφύλαξη των φωτοτυπικών μη¬ 
χανημάτων, των πολυγράφων κι όλων των μηχανικών ερ¬ 
γαλείων που χρησιμοποιούνται στη διεκπεραίωση των 
υπηρεσιακών εγγράφων του Συνδέσμου. 

13. Παίρνει τα ενδεικνυόμενα μέτρα ασφάλειας για το 
κατάστημα του Σύνδεσμο. 

14. Μεριμνά για την καθαριότητα και τάξη στο κατάστη¬ 
μα του Συνδέσμου. 

2) Τμήμα Οικονομικών Υπηρεσιών 

α. Γ ραφείο Επιβολής - Βεβαίωσης τελών, δικαιωμάτων, 
εισφορών κτλ. 

1. Εισηγείται την σύμφωνα με το νόμο επιβολή των διοι¬ 
κητικών φόρων, τελών και δικαιωμάτων, από το Διοικητι¬ 
κό Συμβούλιο. 

2. Εισηγείται την μεθοδικότερη διαρρύθμιση των κανο¬ 
νισμών επιβολής τους καιτον αποτελεσματικότερο τρόπο 
περιορισμού των φορολογικών διαφορών. 

3. Είναι υπεύθυνο για την ανεύρεση (απογραφές, αυτο¬ 
ψίες κτλ) της φορολογητέας ύλης και τη βελτίωση της 
απόδοσης των φορολογιών. 

4. Εκτελεί κάθε προπαρασκευαστική εργασία που αφο¬ 
ρά τη διαγραφή βεβαιωθέντων ή αχρεωστήτως εισπρα- 
χθέντων, φόρων, τελών ή δικαιωμάτων και εισφορών και 
προβαίνει στην κατάρτιση των οικείων πινάκων διαγρα¬ 
φής ή επιστροφής. 

5. Εισηγείται ενυπόγραφα στον Πρόεδρο για κάθε με¬ 
ταβολή που πρέπει να επέλθει στους Φορολογικούς κα¬ 
ταλόγους γενικά. 

6. Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού φορολογικών 
διαφορών και αμφισβητήσεων, επί των διοικητικών φορο¬ 
λογιών γενικώς και παρέχει κάθε χρήσιμο σε αυτές στοι¬ 
χείο για την δικαιότερη επίλυση των φορολογικών διαφο¬ 
ρών. 

7. Παρέχει πληροφορίες για το καθεστώς των επιβαλ- 
λομένων διοικητικών φόρων, τελών, δικαιωμάτων και ει¬ 
σφορών σε κάθε υπόχρεο, που απευθύνεται στο Σύνδε¬ 
σμο. Ενεργεί για τη θεραπεία των τυχόν δικαίων παραπό- 

νων τους και ενημερώνει αυτούς για τις προς το Σύνδε¬ 
σμο υποχρεώσεις τους από οποιαδήποτε αιτία. 

8. Εκδίδει βεβαιώσεις ή πιστοποιητικά που αναφέρονται 
στην από την επιβολή διοικητικών φόρων, τελών, δικαιω¬ 
μάτων και εισφορών, επερχόμενη υποχρέωση οποιουδή- 
ποτε φορολογούμενου, το ύψος αυτής, των μεταβολών 
στο φορολογητέο αντικείμενο των βεβαιουμένων ποσών. 

9. Τηρεί μητρώο των φορολογουμένων για κάθε φορο¬ 
λογία του Συνδέσμου. 

10. Τηρεί επίσης για κάθε είδους φόρο, τέλος, δικαιώ¬ 
ματα ή εισφορά τα στοιχεία που αφορούν την επιβολή και 
βεβαίωση τους (αποφάσεις, δηλώσεις, εκθέσεις κτλ.) 

11. Σε ειδικές περιπτώσεις εισηγείται την επιβολή ειδι¬ 
κών φορολογιών για την αντιμετώπιση των συναπτομέ- 
νων δανείων. 

12. Επιμελείται την έκδοση αποφάσεων καταλογισμού 
ή επιβολής προστίμου σε περιπτώσεις παραβάσεως των 
κειμένων φορολογικών διατάξεων και των ισχυόντων κα¬ 
νονισμών του Συνδέσμου και ενεργεί με τον κλητήρα ή άλ¬ 
λο ενταλμένο υπάλληλο του Συνδέσμου την επίδοση τους 
σε αυτούς που διαπράττουν την παράβαση ή στο νόμιμο 
αντίκλητο τους. 

13. Φροντίζει για την βεβαίωση των, με αποφάσεις του 
Ελεγκτικού Συνεδρίου, και διοικητικές αποφάσεις, κατα¬ 
λογισμένων σε βάρος κάθε υπόλογου, καθώς και την 
απόδοση των αχρεωστήτως λόγω καταλογισμού ει- 
σπραττομένων, τηρώντας προς τούτο βιβλίο σχετικών 
αποφάσεων. 

14. Μελετά κάθε θέμα που σχετίζεται με την ανάπτυξη 
και τη βελτίωση των εσόδων του Συνδέσμου. 

15. Είναι υπεύθυνο για τον έλεγχο των στοιχείων βεβαί¬ 
ωσης κάθε προσόδου του Συνδέσμου. Για την βεβαίωση 
αυτής, σύμφωνα με τους νόμους και τους κανονισμούς 
που ισχύουν κάθε φορά και την αποστολή στο Ταμείο που 
ασκεί την διαχείριση του Συνδέσμου των οικείων βεβαιω¬ 
τικών καταλόγων. 

16. Παρακολουθεί και ενεργεί για την έγκαιρη απόδοση 
στο Σύνδεσμο, των συνεισπραττομένων φόρων και τε¬ 
λών. 

17. Παρακολουθεί και ενεργεί για την έγκαιρη απόδοση 
στο Σύνδεσμο των χορηγούμενων από το Δημόσιο ή από 
οποιαδήποτε άλλη πηγή παροχών, εισφορών και οικονο¬ 
μικών ενισχύσεων. 

18. Παρακολουθείτις συμβάσεις, μετις οποίεςπροβλέ- 
πεται συμμετοχή του Συνδέσμου σε κέρδη διαφόρων γε¬ 
νικά επιχειρήσεων. 

19. Ενεργεί την τελική βεβαίωση όλων των οίκοθεν βε- 
βαιουμένων εσόδων του Συνδέσμου, περιλαμβανομένης 
σε αυτήν καιτης εκδόσεωςτων σχετικών εντολών προς το 
εισπρακτορικό όργανο, εκτός από τις περιπτώσεις εκεί¬ 
νες που είναι αρμόδια άλλα γραφεία του Συνδέσμου. 

20. Επιμελείται την, σύμφωνα με το νόμο κοινοποίηση 
των κάθε είδους εγγράφων που αφορούν την επιβολή και 
βεβαίωση εσόδων, στους ενδιαφερομένους, περιλαμβα- 
νομένων και των αποφάσεωντου Διοικητικού Συμβουλίου 
επί των συμβιβαστικών γνωμοδοτήσεων των οικείων επι¬ 
τροπών. 

21. Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από το Σύνδεσμο δανεί¬ 
ων. 

22. Παρακολουθεί την εξέλιξη των χορηγήσεων τους 
και ενημερώνει περί αυτών τα τηρούμενα απ ’αυτόν σχε¬ 


τικά βιβλία. 

23. Σε συνεργασία με το γραφείο λογιστηρίου παρακο¬ 
λουθεί τη διαμόρφωση των τοκοχρεολυσίων και τις γενό- 
μενες παρακρατήσεις για την εξόφληση των δανείων. 

24. Εισηγείται στον Διευθυντή και τον Πρόεδρο τη λήψη 
μέτρων και οργάνωση των Οικονομικών Υπηρεσιών για 
την αύξηση των εσόδων του Συνδέσμου και την αποφυγή 
παραγραφής φόρων, τελών και δικαιωμάτων του Συνδέ¬ 
σμου. 

25. Ενημερώνεται επί των οικονομικών όλων των φορέ¬ 
ων που ασκούν οικονομικές δραστηριότητες μέσα στα 
όρια του Συνδέσμου ώστε να παρέχει τις οικονομικές του 
γνώμες στη Διοίκηση του Συνδέσμου. 

β. Γ ραφείο αξιοποίησης και εκμετάλλευσης της περιου¬ 
σίας του Συνδέσμου 

1. Επιμελείται τη σύνταξη από το Τμήμα Προγραμματι¬ 
σμού, μελετών, κατασκευής και συντήρησης έργων του 
κτηματολογίου και τη συνεχή ενημέρωση του. 

2. Καταρτίζει τους όρους διακήρυξης για την εκμίσθω- 
ση ή εκποίηση ακινήτων πραγμάτων του Συνδέσμου, επι¬ 
μελείται τις σχετικές για την έγκριση τους διαδικασίες και 
τη βεβαίωση των μισθωμάτων. Επιπλέον δε, παρακολου¬ 
θεί την πιστή εφαρμογή των οικείων συμβάσεων. 

3. Ενεργεί ότι είναι αναγκαίο για τη διαφύλαξη της ακί¬ 
νητης περιουσίας του Συνδέσμου. 

4. Εισηγείται στον Πρόεδρο συμφέρουσες περιπτώσεις 
για την αγορά ακινήτων, με σκοπό την αύξηση της ακίνη¬ 
της περιουσίας του Συνδέσμου. 

5. Εισηγείται στον Πρόεδρο τρόπους εκμετάλλευσης 
της ακίνητης περιουσίας του Συνδέσμου και ενεργεί για 
την τήρηση και εφαρμογή, σε καταφατικές περιπτώσεις, 
των απαιτούμενων διαδικασιών για την υλοποίηση των 
συναφών στόχωντου Συνδέσμου. 

6. Ενεργεί τη βεβαίωση των εσόδων που προέρχονται 
από την εκμετάλλευση της ακίνητης περιουσίας του Συν¬ 
δέσμου. 

7. Αναφέρει αμέσως στο Πρόεδρο κάθε πράξη παρα¬ 
βίασης των δικαιωμάτων του Συνδέσμου (νομή, κατοχή, 
ρύπανση κτλ), επίτωνακινήτωντου καιπαρακολουθείτην 
έκβαση των κινούμενων απ ’αυτόν διοικητικών ή δικαστι¬ 
κών μέτρων. 

8. Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

9. Εισηγείται και επιμελείται την άσκηση των αρμοδιο¬ 
τήτων του άρθρου 246 του Δημοτικού και Κοινοτικού Κώ¬ 
δικα. 

10. Διεκπεραιώνει κάθε διοικητική ενέργεια που αφορά 
την στέγαση των διοικητικών και τεχνικών υπηρεσιών του 
Συνδέσμου. 

γ. Γ ραφείο Κατάρτισης & Εκτέλεσης Προϋπολογισμού 
- Σύνταξη Απολογισμού 

1. Καταρτίζει από κοινού με την Εκτελεστική Επιτροπή 
και τον Προϊστάμενο της Διεύθυνσης και του Τμήματος 
και σε συνεργασία μετις αρμόδιες Υπηρεσίες του Συνδέ¬ 
σμου το σχέδιο του προϋπολογισμού εσόδων και εξόδων 
αυτού και τις σχετικές εκθέσεις που το συνοδεύουν, και 
μεριμνά να ψηφιστεί από το Διοικητικό Συμβούλιο. 

2. Τηρεί ειδικό αρχείο προϋπολογισμών και απολογι¬ 
σμών του Συνδέσμου με όλες τις συναφείς εγκριτικές και 
τροποποιητικές αποφάσεις. 

3. Παρακολουθεί γενικά την πορεία εκτέλεσης του προ¬ 
ϋπολογισμού και εισηγείται τις αναμορφώσεις αυτού με 

την εγγραφή νέων εσόδων και αναπληρωματικών, συ¬ 
μπληρωματικών ή έκτακτων πιστώσεων. 

4. Συγκεντρώνει στατιστικά στοιχεία χρήσιμα για την 
πορεία εκτέλεσης του προϋπολογισμού. 

5. Ασκεί τις αρμοδιότητες της διάταξης του άρθρου 23 
παρ.2 του από 17-5/15.6.59 Β. Δ. "περί οικονομικής διοί¬ 
κησης και λογιστικού των Δήμων και Κοινοτήτων" με όλες 
τις απ ’αυτές προκύπτουσες ευθύνες. 

6. Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους των 
εξόδωντου προϋπολογισμού. 

7. Καταχωρεί στα οικεία βιβλία τις - με τον προϋπολογι¬ 
σμό - χορηγούμενες πιστώσεις κάθε είδους και ενημερώ¬ 
νει με ειδική κατάσταση τον Πρόεδρο για τις τυχόν γενό- 
μενες υπερβάσεις. 

8. Τηρεί και ελέγχει τους, από την αρμόδια ταμιακή υπη¬ 
ρεσία καταρτιζόμενους απολογητικούς πίνακες, όσον 
αφορά το σκέλος των εξόδων του προϋπολογισμού, αντί¬ 
γραφο δε αυτών παραδίνει στο γραφείο προσόδων του 
Συνδέσμου για τον έλεγχο των συναφών στοιχείων της 
αρμοδιότητας του. 

9. Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Προέδρου προς το Διοικητικό Συμ¬ 
βούλιο και την Εκτελεστική Επιτροπή. Παρέχει όλα τα 
αναγκαία λογιστικά στοιχεία σε όλες τις Υπηρεσίες του 
Συνδέσμου προκειμένου να χρησιμοποιηθούν σε εισηγή- 
σειςτου Προέδρου για την ψήφιση ανάλογων πιστώσεων. 

10. Αναλαμβάνει, διά του Προϊσταμένου αυτού, την πά¬ 
για προκαταβολή, εκτός αν αποφασίσει διαφορετικά το 
Διοικητικό Συμβούλιο και την διαχειρίζεται σύμφωνα με 
τις ισχύουσες σχετικές διατάξεις και οδηγίες και τις προς 
τούτο έγγραφες εντολές του Προέδρου. 

11. Παρακολουθεί τις τυχόν κατατιθέμενες εγγυήσεις 
και την ανάληψή τους ως και τους τόκους αυτών, ενημε¬ 
ρώνοντας το τηρούμενο από το Γραφείο, Ειδικό βιβλίο. 

12. Τη ρεί βιβλίο παραδόσεως των χρη ματικών ενταλμά¬ 
των στους δικαιούχους στους με εξουσιοδότηση εντελ- 
λομένους την εξόφλησή τους. 

13. Ενεργεί για την απόδοση λογαριασμού από τον 
Πρόεδρο στο Διοικητικό Συμβούλιο των δαπανών για τα 
χωρίς δημοπρασία εκτελούμενα έργα, εργασίες και προ¬ 
μήθειες. 

δ. Γ ραφείο Εκκαθάρισης και Ενταλματοποίησης δαπα¬ 
νών. 

1. Ενεργεί, σύμφωνα με τις διατάξειςτου Δ.Κ.Κ. και του 
περί Οικονομικής Διοίκησης και λογιστικού των Δήμων και 
Κοινοτήτων Διατάγματος, εκκαθάριση των δαπανών του 
Συνδέσμου. 

2. Ελέγχει τη νομιμότητα και την πληρότητα των δικαιο- 
λογητικών και των παραστατικών στοιχείων γενικά κάθε 
δαπάνης, καθώς και την ύπαρξη ανάλογης πίστωσης 
στον προϋπολογισμό και εκδίδει τα χρηματικά εντάλματα 
πληρωμής, τα οποία μετά την υπογραφή τους από τα κα¬ 
τά το νόμο αρμόδια όργανα προωθεί στο ταμείο για εξό¬ 
φληση τους. 

3. Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

4. Συντάσσει τις εκκαθαριστικές αποφάσεις του Προέ¬ 
δρου και μονογράφειτα σχέδια αυτών. 

5. Παρακολουθεί και ενημερώνει τα στοιχεία των τοκο- 


χρεολυτικών δανείων του Συνδέσμου και ενεργεί για την 
έγκαιρη εκπλήρωση των συναφών υποχρεώσεων του. 

6. Καταβάλλει τα χρήματα στους δικαιούχους εφόσον 
τα αντίστοιχα χρηματικά εντάλματα εξοφλούνται από το 
Ταμείο με εξουσιοδότηση. 

7. Τηρεί ειδικό βιβλίο καταβολής στους δικαιούχους 
των χρημάτων που εισπράχθηκαν από το Ταμείο με εξου¬ 
σιοδότηση. 

8. Αναφέρει αμέσως στον Προϊστάμενο του τμήματος 
και τον Πρόεδρο κάθε περίπτωση που θα υποπέσει τυχόν 
στην αντίληψη του και από την οποία πιθανόν να παρα¬ 
βλάπτονται οικονομικά τα συμφέροντα του Συνδέσμου. 

9. Τα χρηματικά εντάλματα φέρουν στο στέλεχος την 
μονογραφή του εκδίδοντος αυτά υπαλλήλου, με την έν¬ 
νοια της ορθής ο ’αυτό μεταφοράς των εντελλόμενων πο¬ 
σών από την εκκαθαριστική της δαπάνης πράξη του Προ¬ 
έδρου. 

10. Τα στελέχη του εντάλματος παραμένουν όπως 
έχουν στο σώμα αυτού και αποτελούν συρραμμένατεύχη 
τα οποία αρχειοθετούνται κάθε χρόνο κατ ’αύξοντα αριθ¬ 
μό. Εφόσον η υπηρεσία διευκολύνεται με την τήρηση πα¬ 
ραστατικού αντιτύπου αυτού στον οικείο φάκελο κάθε 
δαπάνης, τούτο αποτελείται από ακριβές φωτοτυπικό 
αντίγραφο που εκδίδεται με μέριμνα του ίδιου γραφείου. 

11. Ελέγχει τη νομιμότητα και προσυπογράφει τις απο¬ 
φάσεις του Προέδρου για την εκκαθάριση και ανάληψη 
των δαπανών (εκτελουμένων έργων, προμηθειών, εργα¬ 
σιών κλπ.) εφόσον δεν τηρείται το περί εκθέσεων σύστη¬ 
μα που ορίζεται από τις περί λογιστικού των δήμων και 
κοινοτήτων διατάξεις του οικείου Β. Διατάγματος, που εκ- 
δίδονται από τις σχετικές με τις δαπάνες υπηρεσίες του 
Συνδέσμου, αναγράφοντας ο ’αυτές το οικείο Κεφάλαιο 
και άρθρο του Προϋπολογισμού. 

ε. Γραφείο Διενέργειας Προμηθειών - Διαχείριση του 
υλικού. 

1. Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευόμενων υλικών και ειδών, πλην 
εκείνων που αφορούν υλικά για την εκτέλεση έργων, την 
εισαγωγή τους στην αποθήκη του Συνδέσμου με τη συνο¬ 
δεία των ποσοτικών παραστατικών στοιχείων και την πα¬ 
ράδοση τους για κάθε περίπτωση στις οικείες Υπηρεσίες 
του Συνδέσμου. 

2. Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευομένου υλικού και την ακρίβεια 
του υπολοίπου καθώς αυτό προκύπτει, σε κάθε στιγμή 
από το βιβλίο υλικού. 

3. Χρησιμοποιεί βοηθητικά έντυπα, δελτίων, καρτελών 
κλπ. τα οποία εγκρίνονται από το Πρόεδρο. 

4. Εισηγείται την εκποίηση του, για διαφόρους λόγους, 
μη χρήσιμου υλικού ή την καταστροφή αυτού λόγω πα- 
λαιότητας και ενεργεί για την τήρηση της αναγκαίας για 
το σκοπό αυτό διαδικασίας. 

5. Ενεργεί τα νόμιμα για τη βεβαίωση του αντιτίμου κά¬ 
θε ζημιάς που προκύπτει λόγω απώλειας ειδών ή υλικών 
γενικά σε βάρος του έχοντος την ευθύνη γι’ αυτή υπολό¬ 
γου. 

6. Ο υπάλληλος στον οποίο έχει ανατεθεί η διαχείριση 
του υλικού ευθύνεται προσωπικώς για κάθε ζημιά του 
Συνδέσμου που θα προέλθει από αμέλεια του, στη δια¬ 
τήρηση και γενικά συντήρηση σε καλή κατάσταση του 

απ’ αυτόν διαχειριζόμενου υλικού, ως και για κάθε αντι¬ 
κανονική διάθεση τέτοιου υλικού. 

7. Τηρεί και ενημερώνει έγκαιρα και σωστά τα απαιτού- 
μενα βιβλία χρεοπιστώσεων, μηχανών, μηχανημάτων και 
λοιπών υλικών και εξαρτημάτων του Συνδέσμου. 

8. Επιμελείται τον εφοδιασμό των υπηρεσιών με τα ανα¬ 
γκαία για τη λειτουργία τους είδη. 

9. Παρακολουθείτιςτιμέςτωνειδώνπου διαχειρίζονται 
και ενημερώνει τον Πρόεδρο και τις επιτροπές προμηθει¬ 
ών για την καλύτερη οργάνωση τους. 

10. Τηρεί στατιστικούς πίνακες για τα προμηθευόμενα 
είδη, κάθε έτος, με άλατα στοιχεία που διευκολύνουντον 
έλεγχο των προμηθειών και την καλύτερη οργάνωση 
τους. 

11. Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με τον βαθμό απορρόφησης 
αυτών, ως καιτα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτούμενων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια. 

3) Αυτοτελές Γραφείο Μηχανοργάνωσης και Η/Υ 

Στο ανωτέρω γραφείο ανάγονται τα θέματα που αφο¬ 
ρούν: 

1. Στην οργάνωση λειτουργίας Μηχανογραφικού Κέ¬ 
ντρου. 

2. Στην επιλογή των δραστηριοτήτων του Συνδέσμου 
που επιβάλλεται να μηχανογραφούνται. 

3. Στην καλή λειτουργία, την πλήρη εκμετάλλευση και 
τη συντήρηση του εξοπλισμού ηλεκτρονικής επεξεργα¬ 
σίας στοιχείων. 

4. Στην βελτιστοποίηση της εκμετάλλευσης της λειτουρ¬ 
γίας του χρησιμοποιούμενου λογισμικού και υλικού Η/Υ. 

5. Στην ενημέρωση του προσωπικού των Διευθύνσεων 
του Συνδέσμου πάνω στα θέματα λογισμικού και χρήσης 
συστημάτων Η/Υ. 

6. Στην ανανέωση του εξοπλισμού (λογισμικού και υλι¬ 
κού). 

7. Στην κάλυψη αναγκών σε εξειδικευμένους τομείς της 
πληροφορικής (βάσεις πληροφοριών, επικοινωνίες, με¬ 
ταγωγές δεδομένων, υλικό, λογισμικό κ.τλ.), 

8. Στην εφαρμογή νέων τεχνολογιών στις υπηρεσίες 
του Συνδέσμου. 

9. Στη σύνταξη ειδικών τεχνικών μελετών και μελετών 
σκοπιμότητας σχετικών με θέματα πληροφορικής. 

10. Στην παροχή υποστήριξης προς όλα τα τμήματα και 
γραφεία των διευθύνσεων του Συνδέσμου. 

11. Στον έλεγχο της σωστής ροής των στοιχείωντων μη¬ 
χανογραφικών εφαρμογών στα Τ μήματα και Γ ραφεία των 
διευθύνσεων του Συνδέσμου. 

9. Στην δημιουργία και συντήρηση συστήματος ασφά¬ 
λειας δεδομένων (δημιουργία χρηστών, ομάδων χρη¬ 
στών, και παροχή δικαιωμάτων πρόσβασης σ ’αυτούς). 

Άρθρο 10 

Διεύθυνσης Προγραμματισμού και Τεχνικών Υπηρεσιών 

Οι αρμοδιότητες της Διεύθυνσης Προγραμματισμού 
και Τεχνικών Υπηρεσιών ανάγονται αναλυτικότερα στα 
παρακάτω αντικείμενα που κατανέμονται στα Τμήματα 
αυτής και τα μη αυτοτελή Γ ραφεία κάθε τμήματος. 

Α) Τμήμα Προγραμματισμού - Μελετών - Κατασκευής 
και Συντήρησης Έργων. 


α. Γραφείο Προγραμματισμού - Σχεδιασμού και Μελε¬ 
τών. 

1. Συγκεντρώνει, επεξεργάζεται, αναλύει και αξιολογεί 
τα αναγκαία στοιχεία για τη μακροχρόνια και βραχυχρό¬ 
νια πολιτική του Συνδέσμου και τον προσδιορισμό των 
ειδικότερων στόχων αυτού. 

2. Προέρχεται στην κατάρτιση, μετά από συνεργασία με 
το Πρόεδρο και τις λοιπές υπηρεσίες του Συνδέσμου, του 
ετήσιου προγράμματος δράσης του Συνδέσμου και στην 
παρακολούθηση της εφαρμογής του. 

3. Καταρτίζει σε συνεργασία με το Πρόεδρο το σχέδιο 
του ετήσιου τεχνικού προγράμματος εκτέλεσης έργων. 
Προωθεί αναπτυξιακές πρωτοβουλίες για την ένταξη 
αναπτυξιακών έργων σε προγράμματα της Ευρωπαϊκής 
Ένωσης. 

4. Συντάσσει τις μελέτες όλων των έργων που περιλαμ¬ 
βάνονται στο τεχνικό πρόγραμμα του Συνδέσμου και τις 
ενεργούμενες προμήθειες όπως τούτο είναι αναγκαίο. 
Συντάσσει τις απαιτούμενες προμελέτες και συγκεντρώ¬ 
νει προκαταρκτικά στοιχεία με βάση τα προγράμματα μα¬ 
κροχρόνιου τεχνικού προγραμματισμού που εκπονεί η Δι¬ 
οίκηση του Συνδέσμου. 

5. Συντάσσει οποιαδήποτε μελέτη ζητηθεί από το Πρό¬ 
εδρο. 

6. Ενεργεί τις διαδικασίες για την έγκριση των μελετών 
(αν αυτό χρειαστεί) και τη λήψη των αναγκαίων για το 
σκοπό αυτό αποφάσεων. 

7. Γιατην ορθή και ολοκληρωμένη σύνταξη των μελετών 
εκτέλεσης έργων, συνεργάζεται εκτός από τους αρμόδι¬ 
ους διοικητικούς και υπηρεσιακούς παράγοντες του Συν¬ 
δέσμου και με κάθε άλλη αρχή ή υπηρεσία που συνδέεται 
με αυτά με οποιοδήποτε τρόπο, λαμβάνοντας υπόψη 
προϋπάρχουσες συναφείς μελέτες, έργα ή άλλα στοι¬ 
χεία, που επηρεάζουν το είδος και τη δυνατότητα κατα¬ 
σκευής των υπό μελέτη έργων. 

8. Τηρεί βιβλίο μελετών στο οποίο, κατ ’αύξοντα αριθμό 
και ημερομηνία περάτωσης αυτών, καταχωρούνται οι συ- 
ντασσόμενες μελέτες αριθμούμενες αντιστοίχως. 

9. Τηρεί ταξινομημένο αρχείο όλων των μελετών του 
Συνδέσμου. 

10. Τηρείτο βιβλίο υλικών και εξοπλισμού της Τεχνικής 
Υπηρεσίας. 

11. Ενεργεί τις διαδικασίες για τη διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. 

12. Τηρεί αρχείο των φακέλων των περαιουμένων έρ¬ 
γων και ενεργεί για την μέσα στις νόμιμες προθεσμίες 
πραγματοποίησης της παραλαβής τους, εισηγούμενο σε 
περίπτωση που θα διαπιστωθεί οποιαδήποτε καθυστέρη¬ 
ση, στον Πρόεδρο, την λήψη των για κάθε περίπτωση επι¬ 
βαλλόμενων μέτρων. 

13. Έχει την ευθύνη για την τήρηση των ίδιων διαδικα¬ 
σιών και όσων πέρα από αυτές προβλέπονται για την εκτέ¬ 
λεση διαφόρων έργων τέχνης (ηρώων, γλυπτών, αναπα¬ 
ραστάσεων κλπ.). 

β. Γραφείο Κατασκευής, Επίβλεψης και Συντήρησης 
έργων. 

1. Για κάθε έργο που εκτελείται από το Σύνδεσμο ενερ¬ 
γεί για την εγκατάσταση των αναδοχών, τις εργασίες, την 
παρακολούθηση της ομαλής εξέλιξης της κατασκευής, 
τη σύνταξη των επιμετρήσεων, τη συλλογή συναφών 
προς τα έργα στοιχείων για τη σύνταξη των συγκριτικών 

πινάκων, τη συγκρότηση των προβλεπόμενων από το νό¬ 
μο επιτροπών παραλαβής των προμηθειών και των έργων 
και κάθε άλλη πράξη προβλεπόμενη ή μη, θεωρούμενη 
όμως αναγκαία για την οικονομική κάλυψη των έργων και 
τη λογιστική δικαιολόγηση των δαπανών τους. 

2. Εκτελεί με τις νόμιμες διαδικασίες τα με αυτεπιστα¬ 
σία κατασκευαζόμενα έργα προβαίνοντας έγκαιρα στις 
απαιτούμενες προμήθειες και μεταφορές. 

3. Τηρεί και ενημερώνει ανελλιπώς ειδική καρτέλα για 
κάθε έργο στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου καθώς και 
η πρόοδος των εργασιών του. 

4. Ενημερώνει ιεραρχικά και αμέσως τον Πρόεδρο για 
τυχόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
απάτη σοβαρότητα και το οικονομικό μέγεθος αυτών. 

5. Έχει την ευθύνη εκτέλεσης των εργασιών για την φω¬ 
ταγώγηση των χώρων στους οποίους ο Σύνδεσμος οργα¬ 
νώνει κάθε μορφής εκδηλώσεις. 

5. Εφαρμόζει το ωράριο εργασίας των σε αυτό υπαγο- 
μένων εργατοτεχνικού προσωπικού. 

γ. Γραφείο Κυκλοφορίας 

1. Σε συνεργασία με την δασική υπηρεσία συντάσσει τις 
μελέτες κυκλοφορίας μέσα στις δασικές οδούς και ειση- 
γείται την έγκριση των σηματοδοτήσεων. 

2. Μεριμνά ακόμη για την τοποθέτηση ενδεικτικών κυ- 
κλοφοριακών πινακίδων γενικά στους ενδεδειγμένους 
χώρους 

Β) Τμήμα Περιβάλλοντος 

α. Γ ραφείο καθαριότητος 

1. Εισηγείται τη σύνταξη, τη συμπλήρωση και την τρο¬ 
ποποίηση, όταντούτο είναι αναγκαίο, του κανονισμού κα¬ 
θαριότητας του Συνδέσμου. 

2. Μεριμνά για την κανονική διενέργεια της καθαριότη¬ 
τας των περιοχών που αναθέτουν στον Σύνδεσμο τα μέλη 
αυτού, ως και της δασικής περιοχής της Πάρνηθας καιει- 
σηγείται στον Πρόεδρο τη λήψη των μέτρων που επιβάλ¬ 
λονται κάθε φορά για την σωστή εκτέλεσή της. 

3. Παρακολουθεί την παρουσία του εργατοτεχνικού 
προσωπικού στον τόπο των εργασιών. 

4. Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων 
στην ομαλή λειτουργία της καθαριότητας. 

5. Ελέγχει και πιστοποιείτην εκτέλεση των εργασιών και 
διεξάγει κάθε υπηρεσία που ανάγεται σε ζητήματα καθα¬ 
ριότητας. 

6. Εφαρμόζει το ωράριο εργασίας των σε αυτό υπαγο- 
μένων εργατοτεχνιτών και υπαλλήλων. 

7. Εισηγείται την καθιέρωση τομέων και ζωνών ευθύνης 
καθαρισμού των περιοχών που ανετέθησαν στον Σύνδε¬ 
σμο και το δάσος και τη σύσταση των -για το σκοπό αυτό 
- απαιτούμενων συνεργείων. 

8. Εισηγείται τα κάθε μορφής δρομολόγια των διαδρο¬ 
μών. 

9. Συντάσσει στατιστικά στοιχεία του ημερήσιου όγκου 
και βάρους των αποκομιζόμενων απορριμμάτων ελέγχο¬ 
ντας τα σχετικά ζυγολόγια. 

10. Συνεργάζεται με τον Ενιαίο Σύνδεσμο Δήμων και 
Κοινοτήτων Νομού Αττικής (ΕΣΔΚΝΑ). 

β. Γ ραφείο προστασίας περιβάλλοντος και ανάπτυξης 
πρασίνου 

1. Μεριμνά για τη δημιουργία και τη διατήρηση όσον το 


δυνατόν καλύτερων φυσικών συνθηκών ζωής στην περιο¬ 
χή της Πάρνηθας. Μεριμνά δηλαδή για την προστασία, 
την ανάπτυξη και την αξιοποίηση του περιβάλλοντος και 
του οικοσυστήματος στην περιοχή της Πάρνηθας, με 
σκοπό την οικολογική της βελτίωση. 

2. Ειδικότερα φροντίζει - με την συνεργασία των μελών 
του Συνδέσμου και των αρμοδίων φορέων του Δημοσίου 
και του Ιδιωτικού τομέα - για την εξαφάνιση ή τη μείωση 
στο ελάχιστο δυνατό των στοιχείων βιομηχανικής ρύπαν¬ 
σης, (λύματα, απόβλητα κτλ.), ρύπανσης της ατμόσφαι¬ 
ρας (καυσαέρια) αφισσορύπανσης και λοιπών κατά περί¬ 
πτωση ρυπάνσεων. 

3. Εκπονεί - σε συνεργασία με την Δασική Υπηρεσία - με¬ 
λέτες που αφορούν στην εκτέλεση έργων που σκοπό 
έχουν την ορθή ανάπτυξη της ευρύτερης περιοχής της 
Πάρνηθας. 

4. Μεριμνά για τον εφοδιασμό του Συνδέσμου με τους 
απαραίτητους σπόρους, φυτά, θάμνους, δένδρα κλπ. ως 
και για και τη φύτευση τους. 

5. Μεριμνά - σε συνεργασία με την Δασική Υπηρεσία - 
για την δημιουργία οργανωμένων χώρων αναψυχής για 
τους εκδρομείς, (τραπέζια , πάγκους, ψησταριές, παρο¬ 
χέτευση νερού και ηλεκτρικού ρεύματος, τουαλέτες κλπ) 

6. Ενημερώνει και εφόσον είναι δυνατόν εισηγείται την 
καθιέρωση τομέων και ζωνών ευθύνης συντήρησης και 
καλλιέργειας του πρασίνου και για τη σύσταση των ανα¬ 
γκαίων για το σκοπό αυτό συνεργείων 

7. Είναι υπεύθυνο για τη σωστή λειτουργία των συνερ¬ 
γείων κήπων και δενδροστοιχιών του Συνδέσμου ως και 
των παιδικών χαρών. 

8. Παρακολουθεί την παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

9. Καλλιεργεί και συντηρεί το πράσινο γενικά του Συν¬ 
δέσμου. 

11. Μεριμνά για την δημιουργία φυτωρίου με δενδρύλ¬ 
λια τα οποία θα διατίθενται είτε για αναδάσωση, είτε για 
δημιουργία αλσυλλίων στις περιοχές των μελών του Συν¬ 
δέσμου. 

12. Είναι υπεύθυνο για τον καθαρισμό των χώρων πρα¬ 
σίνου μέσωτου Γ ραφείου Καθαριότητας του Συνδέσμου. 

13. Μεριμνά για την προστασία του φυσικού περιβάλ¬ 
λοντος από απορρίψεις φερτών υλικών (μπάζα) και σκου- 
πιδιώντα οποία αλλοιώνουν το τοπίο. 

14. Μεριμνά για την προστασία της κοίτης του Κηφισού 
και των φυσικών ρεμάτων της περιοχής από επιχωματώ¬ 
σεις και καταπατήσεις. 

14. Συντάσσει τις αρχικές καταστάσεις ημερομισθίων 
του εργατοτεχνικού στο πράσινο γενικά και στις παιδικές 
χαρές του Συνδέσμου. 

15. Αποτελεί τον συνδετικό κρίκο ανάμεσα στο Σύνδε¬ 
σμο και τους αρμόδιους φορείς προστασίας του περι¬ 
βάλλοντος. 

16. Δέχεται τις αναφορές των εξωτερικών Υπηρεσιών 
του Συνδέσμου και των πολιτών σε σχέση με το περιβάλ¬ 
λον και ενεργεί γρήγορα και μεθοδευμένα προς κάθε κα¬ 
τεύθυνση για τη λήψη των ενδεδειγμένων μέτρων. 

Γ) Αυτοτελές Γ ραφείο Μηχανικού εξοπλισμού: 

Γραφείο κίνησης και συντήρησης μηχανικού εξοπλι¬ 
σμού. 

1. Εντέλλεται και προγραμματίζει την κίνηση των οχη¬ 
μάτων του Συνδέσμου γενικά. 

2. Εντέλλεται και παρακολουθεί επιμελώς την προμή¬ 
θεια και την κατανάλωση καυσίμων. 

3. Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη για την έγκαι¬ 
ρη εισαγωγή και εξαγωγή τους σ ’αυτά και απ ’αυτά. 

4. Παρακολουθεί και ελέγχει από κοντά τις εργασίες 
επισκευής και συντήρησης των αυτοκινήτων του Συνδέ¬ 
σμου. 

5. Τηρεί και ενημερώνει ανελλιπώς τα ειδικά βιβλία και 
έντυπα, που ορίζονται από το νόμο για την κίνηση των αυ¬ 
τοκινήτων. 

6. Χορηγεί τις εντολές για οιαδήποτε προμήθεια καυσί¬ 
μων και ελέγχει την κανονική παραλαβή τους. 

7. Τηρείτο αναγκαία βιβλία για τη χρεοπίστωση των υλι¬ 
κών και των ανταλλακτικών που χρησιμοποιούνται στη 
συντήρηση και επισκευή των αυτοκινήτων του Συνδέ¬ 
σμου. 

8. Είναι αρμόδιο για τη λήψη και εφαρμογή των ενδε- 
δειγμένων μέτρων για τη φύλαξη των αυτοκινήτων του 
Συνδέσμου. 

9. Αναφέρει κάθε ζημιά που προκαλούν ή προκαλείται 
στα αυτοκίνητα του Συνδέσμου και ενεργεί για την από¬ 
δοση ή διεκδίκηση του αντιτίμου των ζημιών. 

10. Τηρεί στατιστικά στοιχεία της κίνησης και λειτουρ¬ 
γίας των αυτοκινήτων του Συνδέσμου ως και των απ ’αυ¬ 
τά καταναλισκόμενων καυσίμων. 

11. Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

12. Μεριμνά ώστε τα απαιτούμενα για τις ανάγκες των 
υπηρεσιών του Συνδέσμου αυτοκίνητα να βρίσκονται 
έτοιμα για κίνηση στις οριζόμενες ώρες χρησιμοποίησης 
τους. 

13. Εκτελεί κάθε άλλη εργασία που ανάγεται στην κίνη¬ 
ση των αυτοκινήτων του Συνδέσμου. 

14. Μεριμνά για την έγκαιρη ασφάλιση των αυτοκινήτων 
του Συνδέσμου γενικά. 

15. Τηρεί για κάθε αυτοκίνητο χωριστό φάκελο, στον 
οποίο φυλάσσονται με επιμέλεια τα στοιχεία κτήσης, κυ¬ 
κλοφορίας και ασφάλισης αυτού. 

16. Μεριμνά την έγκαιρη προμήθεια υλικών και ανταλ¬ 
λακτικών, χρήσιμων για τη συντήρηση και επισκευή των 
αυτοκινήτων του Συνδέσμου. 

16. Είναι υπεύθυνο για τη σωστή λειτουργία του συνερ¬ 
γείου επισκευής και συντήρησης των αυτοκινήτων του 
Συνδέσμου, εφ ’όσον τελικά συσταθεί τέτοιο συνεργείο 
στο Σύνδεσμο. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ ΥΠΗΡΕΣΙΩΝ ΤΟΥ ΣΥΝΔΕΣΜΟΥ 
ΚΕΦΑΛΑΙΟ Α' 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 11 

"Κατάταξη θέσεων σε κατηγορίες" 

Οι θέσεις των μονίμων υπαλλήλων του Συνδέσμου κα¬ 
τατάσσονται στις εξής κατηγορίες: 
α. Κατηγορία Πανεπιστημιακής Εκπαίδευσης (ΠΕ) 
β. Κατηγορία Τεχνολογικής Εκπαίδευσης (ΤΕ) 
γ. Κατηγορία Δευτεροβάθμιας Εκπαίδευσης (ΔΕ) 
δ. Κατηγορία Υποχρεωτικής Εκπαίδευσης (ΥΕ) 


Άρθρο 12 

Εισαγωγικός και Καταληκτικός βαθμός 

1. Οι θέσεις των προβλεπομένων στον παρόντα Οργα¬ 
νισμό κατηγοριών προσωπικού ΠΕ, ΤΕ, ΔΕ και ΥΕ κατα¬ 
τάσσονται σε πέντε (5) βαθμούς: 

Βαθμός Α' 

>» Β' 

»» Γ 

>» Δ' 

>» Έ 

2. Εισαγωγικός βαθμός των θέσεων Πανεπιστημιακής 
Εκπαίδευσης (ΠΕ), είναι ο βαθμός Δ' και καταληκτικός ο 
βαθμός Α. 

Για τους απόφοιτους της Εθνικής Σχολής Δημόσιας Δι¬ 
οίκησης εισαγωγικός βαθμός είναι ο Β'. 

3. Εισαγωγικός βαθμός των θέσεων Τεχνολογικής Εκ¬ 
παίδευσης (ΤΕ) είναι ο βαθμός Δ' και καταληκτικός ο βαθ¬ 
μός Α. 

4. Εισαγωγικός βαθμός των θέσεων Δευτεροβάθμιας 
Εκπαίδευσης (ΔΕ) είναι ο βαθμός Δ' και καταληκτικός ο 
βαθμός Α. 

5. Εισαγωγικός βαθμός των θέσεων Υποχρεωτικής Εκ¬ 
παίδευσης είναι ο βαθμός Ε και καταληκτικός ο βαθμός Γ. 

Άρθρο 13 

Προσόντα διορισμού 

Προσόντα διορισμού του προσωπικού των υπηρεσια¬ 
κών μονάδων του Συνδέσμου είναι αυτά που αναφέρονται 
στα Προεδρικά Διατάγματα α) 37α/1987 (ΦΕΚ 11/4-2-87 
τεύχοςΑ') β) 22/1999 (ΦΕΚ 7/22-1-1990 τεύχος Α'), μετά 
οποία καθορίζονται κατά κατηγορία και κλάδο τα προσό¬ 
ντα διορισμού σε θέσεις δημοτικών υπηρεσιών και δημο¬ 
τικών νομικών προσώπων ή στις διατάξεις που θα ισχύουν 
κάθε φορά για το προσωπικό των Ο.Τ.Α. 

ΚΕΦΑΛΑΙΟ Β' 

ΟΡΓΑΝΙΚΕΣ ΘΕΣΕΙΣ 
Άρθρο 14 

Τακτικές Οργανικές θέσεις 

Οι θέσειςτων μονίμων υπαλλήλωντου Συνδέσμου Πάρ¬ 
νηθας κατά κατηγορίες και κλάδους ορίζεται ως κατωτέ¬ 


ρω: 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ 

ΕΚΠΑΙΔΕΥΣΗΣ (ΠΕ) ΘΕΣΕΙΣ 

Κλάδος ΠΕ 1 Διοικητικού 1 

Κλάδος ΠΕ 3 Πολιτικών Μηχανικών 1 

Κλάδος ΠΕ 4 Αρχιτεκτόνων Μηχανικών 1 

Κλάδος ΠΕ 9 Γεωπόνων 1 

Κλάδος ΠΕ 14 Δασολόγων 1 

Σύνολο 5 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ 

ΕΚΠΑΙΔΕΥΣΗΣ (ΤΕ) ΘΕΣΕΙΣ 

Κλάδος ΤΕ 3 Τεχνολόγων - Πολ. Μηχανικών 1 

Κλάδος ΤΕ 17 Διοικητικού - Λογιστικού 1 

Κλάδος ΤΕ 4 Τεχνολόγων Μηχανολόγων - 
Ηλεκτρολόγων Μηχανικών 1 

Σύνολο 3 

3. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ 

ΕΚΠΑΙΔΕΥΣΗΣ (ΔΕ) ΘΕΣΕΙΣ 

Κλάδος ΔΕ 1 Διοικητικού Προσωπικού 2 

Κλάδος ΔΕ 28 Χειριστές μηχανημάτων έργων 3 

Σύνολο 5 

4. ΚΑΤΗΓΟΡΙΑ ΥΠΟΧΡΕΩΤΙΚΗΣ 

ΕΚΠΑΙΔΕΥΣΗΣ (ΥΕ) ΘΕΣΕΙΣ 

Κλάδος ΥΕ 16 Εργάτες καθαριότητας 4 

Κλάδος ΥΕ 1 Κλητήρων 1 

Σύνολο 5 

Άρθρο 15 


Προσωπικό Ειδικών Θέσεων 

Μία(1) θέση δικηγόρου (άρθρο 245 και 248 Ν. 1188/81) 
Δύο (2) θέσεις ειδικών συνεργατών (άρθρο 67 παρ. 4 Ν. 
1416/84) 

Άρθρο 16 

Προσωπικό με Σύμβαση Εργασίας Ιδιωτικού Δικαίου 
Ορισμένου Χρόνου, για αντιμετώπιση Εποχιακών ή 
άλλων περιοδικών ή πρόσκαιρων αναγκών 
(Ν. 2503/97 άρθρ. 18 παρ. 12) 

Θέσεις 


Οδηγών απορριμματοφόρων αυτοκινήτων 2 

Χειριστές χωματουργικών μηχανημάτων 2 

Εργάτες καθαριότητας 6 

Δασοφύλακες 10 

Πολιτικών Μηχανικών 1 

Αρχιτεκτόνων Μηχανικών 1 

Γ εωπόνων 1 

Δασολόγων 1 

Σύνολο 24 

Άρθρο 17 


Προϊστάμενοι Οργανικών Μονάδων του Συνδέσμου 

Στις διευθύνσεις των υπηρεσιών του Συνδέσμου και τα 
τμήματα στα οποία διαθρούνται, ως και τα αυτοτελή γρα¬ 
φεία, οι προϊστάμενοι προέρχονται από τους κλάδους 
ΠΕ, ΤΕ, και ΔΕ ως κατωτέρω: 

α) Προϊστάμενος της Διεύθυνσης Διοικητικών και Οικο¬ 
νομικών Υπηρεσιών τοποθετείται υπάλληλος με βαθμό 
Διευθυντού, προερχόμενος από τους κλάδους ΠΕΙ διοι¬ 
κητικού ή ΤΕ 17διοικητικού-λογιστικούήΔΕ1 διοικητικού 
με βαθμό Α', και αν δεν υπάρχει, με βαθμό Β'. 

β) Προϊστάμενοι των Τμημάτων Διοικητικών Υπηρεσιών 
και Οικονομικών Υπηρεσιών, τοποθετούνται υπάλληλοι 
που επιλέγονται από το υπηρεσιακό συμβούλιο για 3 χρό¬ 
νια, προερχόμενοι από τους κλάδους ΠΕΙ διοικητικού, ή 
ΤΕ 17 διοικητικού - λογιστικού ή ΔΕΙ διοικητικού με βαθμό 
Β' & εν ελλείψει με βαθμό Γ. 

γ) Προϊστάμενος στο Αυτοτελές Γ ραφείου Μηχανοργά¬ 
νωσης και Η/Υ τοποθετείται υπάλληλος που επιλέγεται 
από το υπηρεσιακό συμβούλιο για 3 χρόνια του κλάδου 
ΤΕ9 πληροφορικής, ή ΔΕ38 χειριστών Η/Υ. 

δ) Προϊστάμενος της Διεύθυνσης Τεχνικών Υπηρεσιών, 
Προγραμματισμού και Περιβάλλοντος, τοποθετείται 
υπάλληλος με βαθμό Διευθυντού, προερχόμενος από 
τους κλάδους ΠΕ3 πολιτικών μηχανικών, ή ΠΕ4 αρχιτε¬ 
κτόνων μηχανικών, ή ΠΕ6 τοπογράφων μηχανικών, ή ΠΕ 
14 Δασολόγων, ή ΠΕ9 Γ εωπόνων, ή ΤΕ3 τεχνολόγων πο¬ 
λιτικών μηχανικών ή ΤΕ4 τεχνολόγων μηχανολόγων - ηλε¬ 
κτρολόγων μηχανικών. 

ε) Προϊστάμενος του Τμήματος Προγραμματισμού - 
Μελετών και Κατασκευής έργων τοποθετείται υπάλληλος 
που επιλέγεται από το υπηρεσιακό συμβούλιο για 3 χρό¬ 
νια, προερχόμενος από τους κλάδους ΠΕ3 πολιτικών μη¬ 
χανικών, ή ΠΕ4 αρχιτεκτόνων μηχανικών, ή ΠΕ6 τοπο¬ 


γράφων μηχανικών, ή ΤΕ3 τεχνολόγων πολιτικών μηχανι¬ 
κών. 

στ) Προϊστάμενος του Τμήματος Περιβάλλοντος τοπο¬ 
θετείται υπάλληλος που επιλέγεται από το υπηρεσιακό 
συμβούλιο για 3 χρόνια, προερχόμενος από τους κλά¬ 
δους ΠΕ3 πολιτικών μηχανικών, ή ΠΕ4 αρχιτεκτόνων μη¬ 
χανικών, ή ΠΕ6 τοπογράφων μηχανικών, ή ΠΕ 14 Δασο¬ 
λόγων, ή ΠΕ9 γεωπόνων ή ΤΕ3 τεχνολόγων πολιτικών μη¬ 
χανικών ή ΤΕ13 Τεχνολόγων Γεωπονίας. 

ζ) Προϊστάμενος του Αυτοτελούς Γ ραφείου Μηχανικού 
Εξοπλισμού τοποθετείται υπάλληλος που επιλέγεται από 
το υπηρεσιακό συμβούλιο για 3 χρόνια, προερχόμενος 
από τους κλάδους ΤΕ4 τεχνολόγων μηχανολόγων μηχα¬ 
νικών ή ΤΕ3 τεχνολόγων πολιτικών μηχανικών με βαθμό Α' 
και εν ελλείψει Β'. 

Άρθρο 18 

Αναπλήρωση Προϊσταμένων 
Οργανικών Μονάδων του Συνδέσμου 

Το Διευθυντή αναπληρώνει όταν απουσιάζει ή κωλύεται 
ο ανώτερος κατά βαθμό προϊστάμενος τμήματος της αυ¬ 
τής Διεύθυνσης και επί ομοιοβάθμων αυτός που έχει πε¬ 
ρισσότερο χρόνο άσκηση καθηκόντων προϊσταμένου 
τμήματος. 

Το Προϊστάμενο τμήματος αναπληρώνει ο ανώτερος 
κατά βαθμό υπάλληλος του τμήματος και επί ισόβαθμων 
αυτός που έχει τον περισσότερο χρόνο υπηρεσίας. 

Ο Πρόεδρος έχει το δικαίωμα με απόφαση του να ορί¬ 
σει ως αναπληρωτή προϊσταμένου έναν από τους προϊ¬ 
στάμενους των υποκείμενων οργανικών μονάδων της 
Διεύθυνσης. 

Ο αναπληρωτής προϊσταμένου οργανικής μονάδας δι¬ 
καιούται το προβλεπόμενο για την θέση επίδομα από την 
έναρξη της αναπλήρωσης (άρθρο 97 παρ. 5 του Ν. 
2683/97 ΦΕΚ 19 Α/9.2.99). 

ΚΕΦΑΛΑΙΟ Γ' 

ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ ΚΑΙ ΥΠΑΛΛΗΛΩΝ 

Άρθρο 19 

Γ ενικά Καθήκοντα Προϊσταμένων Διευθύνσεων 

Οι προϊστάμενοι των διευθύνσεων, πρόΐστανται των 
τμημάτων και των γραφείων που υπάγονται στην αρμο¬ 
διότητα τους. 

- Παρακολουθούν την άσκηση των αρμοδιοτήτων και 
των καθηκόντων τους, σε όλες τις βαθμίδες αυτών, κα¬ 
θώς αυτά ορίζονται σύμφωνα με τις γενικές διατάξεις του 
Νόμου και τα όσα με λεπτομέρειες ορίζονται στον παρό¬ 
ντα Οργανισμό. 

- Παρακολουθούν την ενδιαφέρουσα τους Ο.Τ.Α., νο¬ 
μοθεσία και νομολογία γενικά και ενημερώνουν τις υπη¬ 
ρεσίες του Συνδέσμου και τον Πρόεδρο πάνω σ' αυτές. 

- Ενημερώνονται πάνω σε κάθε εισήγηση που γίνεται 
από όλα τα τμήματα και γραφεία στον Πρόεδρο, ελέγχουν 
όλα τα ενεργούμενα έγγραφα αυτών και μονογραφούντο 
σχέδια τους (όλα τα έγγραφα του Συνδέσμου , μηδέ εξαι- 
ρουμένων και των καταστάσεων, συντάσσονται και μονο¬ 
γραφούνται από τον καθ' ύλην αρμόδιο υπάλληλο. 

- Εισηγούνται στον Πρόεδρο τη λήψη των ενδεδειγμέ- 
νων μέτρων με σκοπό των συντονισμό των επιμέρους 
ενεργειών των υπηρεσιών του Συνδέσμου . 

- Συνεργάζονται με τις υπηρεσίες του Συνδέσμου , σε 
όσες περιπτώσεις τούτο επιβάλλεται, για την προώθηση 
νομοθετημένων διαδικασιών, όπως π.χ. πρόγραμμα εκτε¬ 
λεστέων έργων, λογοδοσία κ.λπ. και σε όσες θεωρείται 
αναγκαίο για την εύρυθμη λειτουργία τους γενικότερα. 

- Ασκούν τις από τον Νόμο ή τις με εξουσιοδότηση ανα¬ 
τιθέμενες σε αυτούς λοιπές αρμοδιότητες. 

- Παρακολουθούν τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, σε 
σκοπό την αποδοτικότητατων υπηρεσιώντου Συνδέσμου 
και την παροχή μεγαλύτερης και σωστότερης υπηρεσια¬ 
κής προσφοράς προς τους πολίτες. 

- Επιμελούνται την υλοποίηση των παρεχομένων νέων 
αρμοδιοτήτων στο Σύνδεσμο παρέχοντας, σε πρώτο στά¬ 
διο, ουσιαστική βοήθεια και συμπαράσταση στις υπηρε¬ 
σίες του Συνδέσμου , στις οποίες και ανατίθενται. 

- Κάτω από την παρούσα σύνθεση των υπηρεσιών και 
του προσωπικού του Συνδέσμου, ως και τις ισχύουσες οι¬ 
κείες διατάξεις, καταρτίζουν σε δεύτερο βαθμό, τις εκθέ¬ 
σεις υπηρεσιακής ικανότητας του προσωπικού του Συν¬ 
δέσμου . 

- Μεριμνούν για την καλλιέργεια πνεύματος συνεργα¬ 
σίας και εμπιστοσύνης στις μεταξύ των υπαλλήλων του 
Συνδέσμου σχέσεις. 

- Επιμελούνται τις τυχόν παρατηρούμενες ατέλειες στη 
λειτουργία των υπηρεσιών του Συνδέσμου και εισηγού- 
νται στον Πρόεδρο την επιβολή των, κατά τη γνώμη τους, 
αναγκαίων μεταβολών και την έκδοση των απαραιτήτων 
γραπτών οδηγιών. 

- Σε συνεργασία με τους αρμόδιους παράγοντες και 
φορείς του Συνδέσμου , μεθοδεύουν και εισηγούνται συ¬ 
στήματα ενημέρωσης των κατοίκων, σχετικά με τις υπο¬ 
χρεώσεις που έχουν απέναντι στο Σύνδεσμο και την πόλη 
τους, αλλά και στα δικαιώματα που δημιουργούνται για 
λογαριασμό τους, από τις ισχύουσες κάθε φορά διατά¬ 
ξεις του Νόμου για τους Ο.Τ.Α. και από τα θεσπιζόμενα 
υπέρ αυτών, μέτρα της Διοίκησης του Συνδέσμου και των 
άλλων συναφών φορέων του Δημοσίου Τομέα. 

- Είναι υπεύθυνοι για τηντάξη και την ευκοσμία που πρέ¬ 
πει να επικρατούν στους χώρους, όπου οι υπηρεσίες του 
Συνδέσμου ασκούντο καθήκοντα τους. 

Ασκούν κάθε άλλη αρμοδιότητα που πηγάζει από την 
γενικότερη αποστολή τους, είτε αυτή δημιουργείται αυ¬ 
τοδικαίως κατά την άσκηση των καθηκόντων της διεύθυν¬ 
σης, είτε της ανατίθεται από τον Πρόεδρο. 

Άρθρο 20 

Γενικά Καθήκοντα Προϊσταμένων 
Τ μημάτων και Αυτοτελών Γ ραφείων 

Κάθε τμήμα έχει την ευθύνη για την νόμιμη, σωστή και 
αποδοτική λειτουργία των γραφείων που το συγκροτούν 
κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για το 
καθένα από αυτά. 

Ειδικότερα: 

- Εισηγούνται ιεραρχικά τα θέματα της αρμοδιότητας 
τους. 

-Έχουντην ευθύνη για τον έλεγχο καιτη θεώρηση όλων 
των εγγράφων των γραφείων της δικαιοδοσίας τους. 

- Έχουν την φροντίδα και την ευθύνη για τη νόμιμη, 
έγκαιρη και σωστή διεκπεραίωση των υποθέσεων της αρ¬ 
μοδιότητας τους. Γιατο σκοπό αυτό συνεργάζονται, βοη¬ 


θούν, συντονίζουν και κατευθύνουν τους υπαλλήλους 
που υπηρετούν μαζί τους, για τη θεμελίωση των συναφών 
προς τις αρμοδιότητες αυτών, ενεργειών της διοίκησης 
του Συνδέσμου , σε σωστή και νόμιμη βάση, εξυπηρετού¬ 
σα κατά κύριο λόγο, τα συμφέροντα του Συνδέσμου και 
των δημοτών. 

- Οι Προϊστάμενοι αυτών συζητάνε και ανάλογα συμ¬ 
φωνούν ή όχι, τροποποιούντας τις υπηρεσιακές εισηγή¬ 
σεις των υπαλλήλων της δικαιοδοσίας τους, με ενυπό¬ 
γραφη πάντοτε σημείωση τους στο σχέδιο των εγγρά¬ 
φων, με παράλληλη υποχρέωση, σε μία τέτοια 
περίπτωση, έγκαιρης και αιτιολογημένης ενημέρωσης 
του Προέδρου. 

- Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητα τους, είτε αυτές προέρχονται από τον 
Σύνδεσμο, είτε αποτελούν παραγγελία ή παράκληση δια¬ 
φόρων άλλων Αρχών. 

- Μεριμνούν και εποπτεύουν τη γρήγορη και σωστή εξυ¬ 
πηρέτηση των πολιτών, ή εκείνων που με κάποια υπεύθυ¬ 
νη ιδιότητα συναλλάσσονται με το Σύνδεσμο για λογα¬ 
ριασμό της υπηρεσίας που εκπροσωπούν και επιλαμβά¬ 
νονται δισεπίλυτων θεμάτων, παίρνοντας πρωτοβουλία 
για την υπέρ του πολίτη νόμιμη λύση τους. 

- Καταρτίζουν σε πρώτο βαθμό τις εκθέσεις υπηρεσια¬ 
κής ικανότητας του προσωπικού που υπάγεται διοικητικά 
στο Τμήμα τους. 

- Εισηγούνται ιεραρχικά τη λήψη μέτρων για την εύρυθ¬ 
μη και ομαλή λειτουργία της Υπηρεσίας τους. 

- Παραλαμβάνουν της αλληλογραφία που ανάγεται 
στην αρμοδιότητα τους και διανέμουν αυτή με ειδικό βι¬ 
βλίο παράδοσης και παραλαβής στους υπ "αυτούς υπαλ¬ 
λήλους. 

- Συγκεντρώνουν στοιχεία δραστηριότητας και προό¬ 
δου των λειτουργιών της υπηρεσίας τους, συντάσσουν 
καιτηρούν εποπτικούς πίνακες, τηρούν στατιστικά και άλ¬ 
λα χρήσιμα στοιχεία για τη σύνταξη προγραμμάτων στα 
αντικείμενα της αρμοδιότητας τους. 

- Προμηθεύουν τα γραφεία της δικαιοδοσίας τους, με 
τα απαραίτητα βοηθήματα, για τη διευκόλυνση τους και 
κάνουν σωστά τη δουλειά τους. 

Άρθρο 21 

Γ ενικά Καθήκοντα Προϊσταμένων Γ ραφείων 

Είναι επικεφαλής των εις αυτά υπηρετούντων υπαλλή¬ 
λων και ασκούν παράλληλες αρμοδιότητες προς τις ανα- 
φερόμενες στο Άρθρο 20 του παρόντος σε σχέση με τις 
επιμέρους αρμοδιότητες που ορίζονται για το καθένα 
από αυτά. 

Άρθρο 22 

Γενικά Καθήκοντα Λοιπού Προσωπικού 

- Στα πλαίσια των αρμοδιοτήτων της υπηρεσιακής μο¬ 
νάδας που είναι τοποθετημένο το προσωπικό, ανεξάρτη¬ 
τα από την εργασιακή του σχέση, εκτελεί την εργασία που 
του έχει ανατεθεί με προσοχή, επιμέλεια και ευσυνειδη¬ 
σία, κάτω από τις οδηγίες και κατευθύνσεις των προϊστα¬ 
μένων του, σύμφωνα με τους Νόμους, τους κανονισμούς 
και τις οδηγίες των αρμοδίων Αρχών. 

- Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. , είναι υπεύθυνοι για κάθε αδικαιολόγητη απώλεια, 

φθορά, καταστροφή ή βλάβη σε βάρος τρίτων, κυρίως 
όταν αυτή οφείλεται σε αμέλεια ή κακή χρήση. 

- Οι συντάκτες των εγγράφων, αποφάσεων, μελετών και 
αλληλογραφίας γενικά, μονογραφούν αυτά και είναι απο¬ 
κλειστικά υπεύθυνοι για την ακρίβεια των πραγματικών 
περιστατικών και στοιχείων πού αναφέρονται σ' αυτά και 
προκύπτουν από τα τηρούμενα βιβλία ή άλλα παραστατι¬ 
κά της υπηρεσίας. 

- Αναφέρουν στον άμεσο προϊστάμενο τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν ή έστω να προωθηθούν γρήγορα ή μέ¬ 
σα στις προθεσμίες που έχουν ταχθεί. 

Άρθρο 23 

Συμβούλιο Συντονισμού Υπηρεσιών του Συνδέσμου 

Το Συμβούλιο αποτελεί συμβουλευτικό όργανο υπο- 
στήριξηςτης λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Ο τρόπος λειτουργίας του Συμβουλίου Συντονισμού 
καθορίζεται με απόφαση του Προέδρου. Στο Συμβούλιο 
μετέχουν οιπροϊστάμενοιτων Διευθύνσεων και των αυτο¬ 
τελών μονάδων. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Συνδέσμου και ειδικότε¬ 
ρα ο προγραμματισμός και ο απολογισμός της δραστη¬ 
ριότητας του Συνδέσμου , η αλληλοενημέρωση και η ορι¬ 
ζόντια συνεργασία μεταξύ των υπηρεσιών και η επίλυση 
διατμηματικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

- Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Συνδέ¬ 
σμου . 

- Τον συντονισμό των επιμέρους δραστηριοτήτων - 
ενεργειών των προγραμμάτων δράσης που έχουν ανατε¬ 
θεί στις υπηρεσίες του Συνδέσμου . 

- Την πρόοδο των επιμέρους δραστηριοτήτων - ενερ¬ 
γειών των προγραμμάτων δράσης. 

- Την επισήμανση προβλημάτων στην πορεία εκτέλεσης 
των προγραμμάτων δράσης και τη λειτουργία των υπηρε¬ 
σιών του Συνδέσμου , την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Συνδέσμου . 

Άρθρο 24 

Συντονιστικά Συμβούλια Διευθύνσεων 

Σε κάθε Διεύθυνση, λειτουργεί Συντονιστικό Συμβούλιο 
Διεύθυνσης με την συμμετοχή των προϊσταμένων των 
Τμημάτων της Διεύθυνσης με ευθύνη του Διευθυντή και 
με ρόλο παραπλήσιο με ότι προβλέπεται για το Συμβού¬ 
λιο Προγραμματισμού - Συντονισμού του Συνδέσμου . Ο 
τρόπος λειτουργίας κάθε Συντονιστικού Συμβουλίου 
εξειδικεύεται με βάση τις ιδιαίτερες συνθήκες και ανά¬ 
γκες της αντίστοιχης Διεύθυνσης, με απόφαση του Προ¬ 
έδρου, μετά από εισήγηση του αρμόδιου προϊσταμένου 
της Διεύθυνσης και συζήτηση της εισήγησης αυτής στο 
Συμβούλιο Προγραμματισμού - Συντονισμού του Συνδέ¬ 
σμου . 


Άρθρο 25 

Ολομέλειες Τμημάτων ή Αυτοτελών Γραφείων 

Στο επίπεδο των Τμημάτων ή Αυτοτελών Γραφείων ο 
συντονισμός και η συμμετοχή των υπάλληλωντου Συνδέ¬ 
σμου εξασφαλίζεται με τακτικές συντονιστικές συσκέ¬ 
ψεις με αντικείμενο την αλληλοενημέρωση, και την επισή¬ 
μανση και αντιμετώπιση προβλημάτων των σχετικών λει¬ 
τουργιών, τη βελτίωση της ποιότητας των παρεχομένων 
υπηρεσιών και τον βαθμό εξυπηρέτησης του σκοπού για 
τον οποίο συνεστήθη το Τμήμα κλπ. 

Άρθρο 26 

Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού από περισσότερα Τμήματα, δημιουρ- 
γούνται ομάδες εργασίας για στις οποίες ορίζονται συ¬ 
ντονιστές με απόφαση του Προέδρου. 

Άρθρο 27 

Κανονισμοί Άειτουργίας των Υπηρεσιών του Συνδέσμου 

Οι διαλαμβανόμενες στον παρόντα Οργανισμό αρμο¬ 
διότητες των επί μέρους υπηρεσιακών μονάδων και των 
Προϊσταμένων τους θεωρούνται ως η γενική περιγραφή 
του ρόλου τους και αποτελούν το βασικό πλαίσιο λει¬ 
τουργίας τους, λεπτομερέστερες περιγραφές αρμοδιο¬ 
τήτων μπορούν να γίνουν με τη σύνταξη κανονισμών ή 
εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τμημάτων σε Γραφεία, οι αρμο- 
διότητές των υπεύθυνων των Γ ραφείων και οι θέσεις ερ¬ 
γασίας κάθε Γ ραφείου, η ανάθεση καθηκόντων και οι πε¬ 
ριγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή λει¬ 
τουργίας του Συνδέσμου , ορίζονται με αποφάσεις του 
Προέδρου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Προέδρου 
μετά από εισήγηση των αρμόδιων προϊσταμένων των 
υπηρεσιακών μονάδων. 

Άρθρο 28 
Τελικές Διατάξεις 

1. Η κατανομή του προσωπικού στις διάφορες Υπηρε¬ 
σίες και Γ ραφεία του Συνδέσμου και η ανάθεση σ’ αυτό 
των καθηκόντων τόσο αυτών που αναφέρονται στον πα¬ 
ρόντα Οργανισμό, όσο και αυτών που πιθανώς να προκύ- 
ψουνστο μέλλον, γίνεται με απόφαση του Προέδρου ανα- 
λόγως των παρουσιαζομένων, κάθε φορά, υπηρεσιακών 
αναγκών. 

2. Η άσκηση των καθοριζομένων με τον παρόντα Οργα¬ 
νισμό λειτουργιών βασίζεται σε κανονιστικές πράξεις που 
εκδίδονται από το Πρόεδρο σύμφωνα μετις διατάξεις του 
Δημοτικού και Κοινοτικού Κώδικα. 

3. Τα γραφεία που προβλέπονται στη διάρθρωση του 
Οργανισμού δεν είναι αυτοτελή γραφεία με την έννοια 
του άρθρου 4 του Ν. 1586/86 και ως εκ τούτου οι οριζό¬ 
μενοι ως προϊστάμενοι αυτών με βάση τις διατάξεις του 
άρθρου 9 παρ. 9 του ίδιου νόμου δεν δικαιούνται το από 
τις διατάξεις του άρθρου 12 επίσης του ίδιου νόμου κα- 
θιερούμενο επίδομα, εκτός από αυτά που καθορίζονται 
με τονΟ.Ε.Υ. ως αυτοτελή. 

4. Κάθε υπηρεσιακή μονάδα οφείλει να τηρεί χωριστά 
αρχείο Νόμων, Διαταγμάτων, εγκυκλιακών οδηγιών και 

των λοιπών στοιχείωντης Νομολογίας που ανάγονται στα 
αντικείμενα της αρμοδιότητας του. Τα βοηθήματα αυτά 
ενημερώνει ανελλιπώς και συμβουλεύεται συνεχώς για 
την πιο σωστή και απρόσκοπτη λειτουργία της υπηρε¬ 
σίας, ο προϊστάμενος αυτής. 

5. Από τις Υπηρεσίες του Συνδέσμου τηρούνται επίσης 
και ενημερώνονται ανελλιπώς τα με τις διατάξεις του Β. 
Δ/τος 542/61 και τις σχετικές αποφάσεις του Προέδρου 
καθοριζόμενα βιβλία και έντυπα. 

6. Με ευθύνη των Προϊσταμένων της Διεύθυνσης και 
των Τμημάτων πραγματοποιούνται οι συνεντεύξεις του 
άρθρου 9 παρ. 1 του Π.Δ/τος 581/84 για την αξιολόγηση 
προσόντων των υπαλλήλων που υπάγονται στις υπηρε¬ 
σίες τους. 


Άρθρο 29 

Ακροτελεύτιες Διατάξεις 

1. Από τις διατάξεις της παρούσας απόφασης προκα- 
λείται δαπάνη εις βάρος του προϋπολογισμού του Συνδέ¬ 
σμου για τις δημιουργούμενες θέσεις δρχ. 60.000.000 
ετησίως. 

2. Ο Οργανισμός αυτός θα ισχύσει από τη δημοσίευση 
του στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 22 Μάίου 2000 
Μ.Ε.Γ.Γ.Π. 

Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































